«Автомобиль транспорти ҳайдовчилари меҳнатига ҳақ тўлашнинг умумий шартлари тўғрисидаги низомнинг 1-иловасига ўзгартириш киритиш тўғрисида»ги қарор Адлия вазирлигида давлат рўйхатидан ўтказилди, деб хабар беради «Ҳуқуқий ахборот» канали.\nХалқ ишончи – олий саодат\nЖаҳонда эътироф этилган изоҳли луғатларда ёзилишича, депутат сўзи лотинчадан ўгирилганда “юборилган”, фуқаролар томонидан бирор органга “жўнатилган” ёхуд “вакил қилинган” деган маъноларни англатади. Модомики, депутатга аниқ вазифалар юклатилган – аввал ҳам, ҳозир ҳам. Илмли ва масъулиятли инсонлар ишончни оқлашига ишонч билдирилган – кеча ҳам, бугун ҳам. Хўш, O‘zLiDePдан маҳаллий кенгашларга сайланганлар, кўпчилик овоз билан вакиллик органларига “юборилган”лар одамларнинг орзу-умидлари амалга\nТарихдаги муҳим воқеаларга бой 31 август ҳам турли йилларда юз берган воқеа-ҳодисаларни ўзида жам этган.\nТошкентнинг Юзработ кўчасида бир кунда икки марта автобуслар иштирокида ЙТҲ юз берди\n3 сентябрь, сешанба куни Тошкент шаҳрида иккита йўловчи автобуси иштирокида йўл-транспорт ҳодисаси содир бўлди. Бу ҳақда «Тошшаҳартрансхизмат» АЖ матбуот хизмати хабар берди.\nЖорий йилнинг 4 сентябрь куни мамлакатимизда фаолият юритаётган 9904 та давлат умумтаълим муассасасида 2019-2020 ўқув йили бошланди. Таъкидлаш жоизки, мазкур ўқув йилида мактаблар ўтган ўқув йилига нисбатан 213 тага кўпайди.\nАраб шайхи: менга жаннатни эмас Ўзбекистонни тасвирлаб беринг\nШуҳрат бобо ҳамда Фотима момонинг Муборак Ҳаж сафаридан қайтганига ҳам уч йил бўлибди. Аммо, отахоннинг Макка кўчаларидаги бир араб шайхи билан бўлган суҳбати таассуротларидан ҳали ҳам ҳайратдаман. Бу мен учун ибрат ва шукроналик неъмати. Нега?\nМаъмурий жавобгарлик тўғрисидаги кодексга қўшимчалар киритилади. Улар божхонага алоқадор\nНорматив-ҳуқуқий ҳужжатлар лойиҳалари муҳокамаси порталида «Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида»ги қонун лойиҳаси эълон қилинди.\nВазир ўзи таҳсил олган мактабга борди\nЖонажон Ўзбекистоним, мангу бўл омон! 4 сентябрь куни мамлакатимизнинг барча умумтаълим мактабларида биринчи қўнғироқ тадбирлари бўлиб ўтди. Бу кун фарзандларимиз учун ғоят қувончли, ҳаяжонли дамларга бой кун бўлди. Зеро, инсон биринчи мактабга борган кунини ҳеч қачон эсдан чиқармайди.


БОЛАЛАР МАНФААТИ — ДОИМИЙ ҲИМОЯДА - Ўзбекистон овози газетаси\nБОЛАЛАР МАНФААТИ — ДОИМИЙ ҲИМОЯДА\nПойтахтимизда БМТнинг Болалар жамғармаси — ЮНИСЕФнинг «Дунё болаларининг аҳволи — 2013» глобал ҳисоботи тақдимоти бўлиб ўтди. Ўзбекистон Республикаси болалар ижтимоий мослашуви маркази билан ҳамкорликда ташкил этилган тадбирда тегишли давлат, жамоат, халқаро ташкилотлар вакиллари, журналистлар иштирок этди.\nБМТнинг Болалар жамғармаси — ЮНИСЕФ томонидан ҳар йили анъанавий равишда ишлаб чиқиладиган дунёда болаларнинг аҳволига оид глобал ҳисоботнинг мавзуси бу йил имконияти чекланган болаларни жамиятга интеграциялаш масалаларига бағишланди.\nҲисоботда қайд этилишича, бугунги кунда сайёрамизда 93 миллион нафар ногирон бола ҳаёт кечирмоқда. Уларнинг ҳақ-ҳуқуқларини, манфаатларини муҳофазалаш, таълим-тарбия бериш, саломатлигини яхшилашга кўмаклашиш жаҳон ҳамжамияти олдида турган долзарб вазифалардандир.\nТадбирда ЮНИСЕФнинг мамлакатимиздаги ваколатхонаси раҳбари Р.Фудерич, Республика болалар ижтимоий мослашуви маркази директори В.Алимова, Тошкент шаҳар ҳокимининг ўринбосари, хотин-қизлар қўмитаси раиси Ф.Абдураҳимова ва бошқалар Ўзбекистонда ўсиб келаётган ёш авлодни ҳар томонлама етук, баркамол инсонлар этиб вояга етказиш, болалар саломатлигини асраш ва манфаатларини муҳофаза қилиш Президент Ислом Каримов раҳнамолигида амалга оширилаётган ислоҳотларнинг устувор йўналишларидан эканини таъкидлади.\nМамлакатимизда БМТнинг Бола ҳуқуқлари тўғрисидаги халқаро конвенцияси ижросини таъминлашга алоҳида эътибор қаратилмоқда. 2008 йил 7 январда қабул қилинган «Бола ҳуқуқларининг кафолатлари тўғрисида»ги Ўзбекистон Республикаси қонуни мазкур ишлар кўламини кенгайтиришда муҳим дастуриламал бўлаётир.\nЎзбекистонда амалга оширилаётган «Соғлом она — соғлом бола» миллий модели БМТнинг Мингйиллик ривожланиш мақсадларига эришишнинг самарали стратегияларидан бири сифатида эътироф этилган. Юртимизда жаҳон андозалари даражасида барпо этилган бирламчи тиббий-профилактика тизими, она-бола скрининг хизмати касалликлар ва болалар ногиронлигининг олдини олиш, оилада соғлом фарзандлар туғилишини таъминлашга хизмат қилаётир.\nОзиқ-овқат маҳсулотларини фойдали микроэлементлар билан бойитиш, иммунизация тадбирларини режа асосида ташкил этиш, болалар ўртасида витамин етишмаслигининг олдини олиш мақсадида саплементация тадбирларини ўтказиш, ҳомиладор аёлларга бепул поливитаминлар етказиб бериш борасида амалга оширилаётган дастур ва лойиҳалар ўз самараларини бераётир.\nНогирон болаларни жамиятга интеграциялаш, уларнинг саломатлигини яхшилаш, ижодий қобилиятини юзага чиқаришга кўмаклашиш, ҳар томонлама тиббий-ижтимоий кўмак кўрсатиш ҳам доимий эътиборда. Мамлакатимизда бу борадаги вазифаларни ҳаётга татбиқ этишда давлат ташкилотлари қатори жамоат тузилмалари ҳам фаол иш олиб бораётир.\n«Ҳар бир фарзанд – меҳр ва эътиборда» мавзусида тиббий ва ижтимоий акциялар ўтказиш анъанага айланган. Инклюзив таълим тизими тобора ривожланмоқда. Таълим муассасаларида имконияти чекланган болалар соғлом тенгдошлари қаторида таълим олиши учун барча қулайликлар яратилган. Мурувват уйлари, махсус таълим ва соғломлаштириш муассасаларининг моддий-техника базаси йилдан-йилга такомиллаштирилмоқда. Ногирон фарзанд тарбиялаётган оилаларга манзилли ижтимоий ёрдам кўрсатиш тизими шакллантирилган.\nТадбирда мамлакатимизда оналик ва болаликни муҳофазалаш, имконияти чекланган болаларни қўллаб-қувватлаш, бу борадаги қонуний асосларни янада такомиллаштириш, дунё болаларининг аҳволига оид глобал ҳисоботда илгари сурилган долзарб вазифаларни ҳаётга татбиқ этишда давлат, жамоат, халқаро ташкилотлар ва оммавий ахборот воситалари ҳамкорлигини кучайтириш юзасидан фикр алмашилди.


Президент Нурсултон Назарбоев Қозоғистонда Ўзбекистон йилининг очилиши муносабати билан давлатимиз раҳбари ва бутун халқимизни табриклади.\nДавлатимиз раҳбари яхшилик ва аҳилликнинг тимсоли бўлган халқларимиз дўстлигини, аждодларимиз меросини асраш ва ривожлантириш зарурлигини таъкидлади.\nШу нуқтаи назардан, кейинги пайтларда томонларнинг сиёсий иродаси ва муштарак интилишлари туфайли қардошлик, яхши қўшнилик ва стратегик шериклик алоқаларини мустаҳкамлаш йўлида улкан натижаларга эришилди.\nТарихан бирлигимиз, маънан яқинлигимиз бугунги замоннинг мураккаб масалаларини ҳамкорликда ҳал қилиш, янги авлодлар келажагини биргаликда бапро этишимизга ёрдам беради. Биз минтақамизда ҳамиша тинчлик ва фаровонлик ҳукм суриши учун умумий уйимизни, фарзандларимизни келишмовчилик ва бошбошдоқликдан асрашимиз керак, деди Шавкат Мирзиёев.\nҚозоғистонда Ўзбекистон йили дастури доирасида кўплаб маданий-маърифий тадбирлар ташкил этилади. Олмаота шаҳрида Ўзбек адабиёти кунлари ўтказилади. Ўзбек Миллий академик драма театри ижодкорлари Чимкент шаҳрига сафар қилади. Остона шаҳрида Ўзбек аёллар миллий либослари ва халқ амалий санъати кўргазмаси ҳамда китоблар кўргазмаси ташкил этилади.\nМамлакатимиз фольклор жамоаларининг Туркистон шаҳрига, Республика ёш томошабинлар театри жамоасининг Олмаота шаҳрига ижодий сафари кўзда тутилган. Тараз, Чимкент, Қизилўрда, Туркистон шаҳарларида ўзбек киноси кунлари, бадиий жамоалар ва эстрада ижодкорлари иштирокидаги “Ош фестивали” режалаштирилган.\nОстона шаҳрида “Ўзбекистон йили”нинг ёпилиш маросимига бағишланган тантанали концерт дастурида икки халқ санъат усталари ва ижрочи ёшлар қатнашади.\nҚозоғистонда Ўзбекистон йилининг расмий очилиш маросимида ижро этилган куй-қўшиқлар, рақслар халқларимиз бирлиги, маданий яқинлиги яна бир бор яққол намоён бўлди.


Бўлим: Мақолалар\t Сана: Пайшанба, 09 Март 2017 13:18\nЁшлигимиздаги диний таълимот йўлларидан гапириб берсам. Советнинг оғир дамларига қарамасдан устозларимизнинг таълим дастурлари бор эди. Аввал Қуръон ўқишни ўргатишар эди. Қуръон ўқишни ўргангач, бир-ярим пора Қуръон ёдлаш ва Қуръонни шариллатиб ўқишни машқ қилиш. Токи сурани ёддан айтмаганунгизча бошқа сурага ўтилмас эди.\nБу иш амалга ошгач "сарф дарслиги"даги феъллар ва уларни турлаш фани бўлиб, 22 бобни ипидан игнасига ўзлаштирмасдан олдин бошқа фанга ўтилмас эди. Бунга камида ярим йил кетади. Кечаси ҳам кундузи ҳам шуни ўқийсиз. Бу фан тугагач, "Мабдул қироат" Араб тили асослари китобининг биринчи қисмини бошлайсиз. Унда 52 та дарслик луғат ва қисқа сўзлардан иборат бўлиб, бу китобдаги қарийб 800-1000 луғатни сувдек ёдлаш шарт.\nЭнди луғатлар ёд бўлгач сўзларни жумлага кирганда уларнинг охири қандай ўзгаришини ўргатувчи фан "наҳв дарслиги" бошланади. Унда 44 та қоида бўлиб, аввал матнларнинг сарлавҳасидаги қисқа маъноларини ёдлайсиз, сўнгра тагидаги маъноларини ўқиб, грамматик таҳлил қиласиз. Мисол учун бу сўз феъл, буниси исм, олмош, эга кесим ва ҳакозо. Бу дарсдан ҳам омон эсон ўтганингиздан сўнг яна давом этаверади. Илмни йўқотиб қўймаслигингиз учун кейинги синфдаги биттасини сизга шогирдликка беради. Ўзингиз шогирдсиз, яна шогирдингиз ҳам бор. Ҳар куни дарсдан кейин ҳамкурслар билан ўтилган дарс муҳокама (муколама) қилинади. Бир йил ичида беш йиллик дастурни ўқиб қўясиз. Устозлар дарсни тушунмасангиз бошқа дарсга ўтказмайди. Токи талаб қилинган даражада билмасангиз қайта-қайта такрорлайверади, тушунтираверади. Энг асосийси устозларни ҳомийлар таминлаб туради. Устоз шогирддан сариқ чақа ҳам тама қилмайди. Ўқитганига савоб борлигини ҳис қилади. Йилда бир марта, олти ойда бир имтиҳон ҳам қилмайди. У шогирдларининг салоҳиятини яхши билади. Бугун мадрасада бўлсин, мактабда бўлсин дарсга тушунмаган ўқувчи билан алоҳида шуғулланмаймиз. Сабаби оддий, улар кўп устозлар оз. Бугун тушунмасдан ўтиб кетган бола эртанги дарсга кейинги йилдаги дарсга мутлақо тушунмайди. Шу тарзда пора бериш, ёлғончилик болалар қалбидан жой олади. Тамом энди уни ислоҳ қилиб бўлмайди. Болалар дарсга тушунмадими, улар тушунганига қадар эринмасдан ўқитиш керак. Шунда олимлар чиқади. Бизда сон бор, сифат йўқ. Яна бир таклиф яхши ўқувчиларни ажратиб алоҳида ўқитиш керак. Қолоқ болаларни алоҳида ўқитиш керак. Иқтидорли, зеҳни ўткир болаларни қолоқларга қўшилса яна илмсизлик келиб чиқаверади. Зеҳнли боланинг умри зое бўлади.\nШермурод Тоғай. Тошкент шаҳар, Тинчлик жомеъ масжиди имоми.


Мактабимизнинг таэквондо юлдузлари\nPosted on February 17th, 2016 by Guli\n2016 йил феврал ойида мактабимизда бир неча йилдан бери фаолият олиб бораёт ВТФ Таэквондо тури буйича мусобақа бўлиб ўтди. Бу мусобақада мактабимизнинг таэквондога қатнашиб келаётган болаларимиз ғолиблик шохсупасини эгалашди. Танишинг мактабимиз Таэквондо юлдузлари\nМактабнинг ораста қизлари\nPosted on February 13th, 2016 by Guli\nМактабда хар жума куни синфларда ораста қизлар курик танловлари ўтказилади. бу танловларда қизларимиз ўз билим ва иқтидорлари, уй тутиш одоби, кийиниш одоби ва шунга ўхшаш кўп жагатларини намоён қилишади. Диққатингизга 2015 йил сентябр ойидан 2016 йилнинг феврал оига қадар ўтказилган ораста қизлар танловларидан лавхалар.\nМактабимизда “Оила, мактаб, махалла хамкорлиги” концепсияси асосида режа асосида ишлаб чиқилган бир қатор ишлар олиб борилади. Мактабнинг оила ва махалла билан доимо хамкорликда ишлаши кўриб туримзки яхши натижани беради. Қадимдан ота боболаримиз бир болага етти қўшни она она дейишган. Агар болаларимиз ёшлигидан катталарга иззатда кичикларга хурматда булса келажакда улардан баркамол инсонлар етишиб чиқиши шубхасиз. Ёшларимиз мамлакатимиз […]


Моуриньога МЮ юлдузи керак\n30 июнь, 2021, 20:10\nТеглар:Жозе Моуриньо | Эдинсон Кавани | Манчестер Юнайтед\nЖозенинг режаси бор...\n“Рома”ни қабул қилиб олган Жозе Моуриньо ўз режаларини амалга ошира бошлади. Португалиялик мутахассис клуб хўжайинларидан “Манчестер Юнайтед” билан шартномасини янгилаган Эдинсон Каванини сотиб олишни талаб қилмоқда.\nУругвайлик футболчи ўтган мавсумни юқори даражада ўтказганидан кейин бир йиллик шартномага эга бўлганди.\nАйни пайтда манчестерликлар Жейдон Санчо трансфери устида иш олиб бормоқда. Бу масала деярли ҳал бўлган. Агар Санчо Сульшер қўл остига келадиган бўлса, клуб ҳужум чизиғидаги футболчиларидан бирини қўйиб юборишига тўғри келади.\nМоуриньо шу вазиятдан фойдаланиб, Каванини “Рома”га жалб қилмоқчи.\n“Манчестер Юнайтед” собиқ бош мураббийининг таклифини қабул қилса, Кавани трансферидан 8 миллион фунт ишлаб олиши мумкин.\n“Манчестер Юнайтед” Моуриньо бошлаган трансферни барбод қилди\nМоуриньо “Манчестер Юнайтед”дан футболчи чақирди


Самарқандда диний таълимнинг ривожланиши жанозаларнинг ўтказилишига таъсир кўрсатмоқда - Фарғона.Ру ахборот агентлиги\n22:11 msk, 13 Июль 2020\n17.05.2006 11:48 msk\nД. Аҳмаджонова (Самарқанд)\nЖанозаларни ва маросимларни ўтказиш борасида самарқандликлар турлича фикр билдирадилар.\nСамарқандликлар шартли равишда икки лагерга бўлинганлар. Биринчи гуруҳ анъанавий тарзда жаноза ва маросимларни ўтказишда қайғуни чуқурроқ изҳор қилиш, йиғи чиқариш тарафдоридилар. Қанча уввос тортиб йиғласанг, ўлган кишига муҳаббатинг баландлиги шунча билинади, деб ҳисоблайди биринчи гуруҳ.\nАгар йиғи чиқаришга ҳолингиз қолмаган бўлса, дарровда гап - сўзга қоласиз. Шунда ёрдамга бибихалифалар келадилар. Бибихалифалар ҳар бир маҳаллада бор. Улар қуръон тиловат қилиб, йиғи чиқаришга уста бўладилар.\nАзадор самарқандликларнинг кийими ҳам ўзгачароқ бўлиши лозим. Эрлар дўппи, чопон кийиб, белбоғ боғлайдилар. Аёллар эса қирқ кун ёки йил давомида “кўк”киядилар.\nҚирқигача ўтадиган ҳар бир пайшанба ва якшанбада вафот этган одамнинг оиласи қуръон ўқигани келган одамларни кутиб олиши керак. Бундан ташқари қариндош-уруғлар, оилали бола-чақалар ўз маҳаллаларида маросимлар ўтказиши лозим.\n- Мен ўлсам, уввос солиб йиғлашларини истайман. – дейди Фотима опа Садриева. – Одам ҳайвон эмас. Уни итни кўмгандек жимгина кўмиб бўлмайди. Урф-одатларимиз яхши. Бекорга бундай урфлар пайдо бўлмаган.\n- Буларнинг ҳаммаси вафот этган одамга бир тийинлик нафи тегмайдиган хўжакўрсин тадбирлардир, - дейди Лола Акромова. - Буларнинг ҳаммаси шайтоннинг иши. Худо инсон қалбида бўлиши керак. Мен болаларимга йиғлашни таъқиқлайман.\nБундай икки фикрлилик бибихалифалар орасида ҳам бор. Улардан бирининг жанозасида иштирок этдим. Бу аёл анъанавий урф-одатлар бўйича жанозалар ва маросимларни ўтказишга бош-қош бўларди. Лекин унинг жанозасида ҳеч ким йиғламади. Ҳамма қуръон тиловат қилиб ўтирарди. Унинг опаси, бибихалифа Саида опа бир неча йил аввал ҳажга боришганини ва у ерда кўп хатоликларга йўл қўйишганини, вафот этган одамни кўмиш жараёни ва жанозасида йиғлаш катта гуноҳ эканини айтди.\nҚизиғи шундаки, бу каби янгича фикр Самарқанд атрофидагина оммавийлашиб бормоқда. Самарқанд шаҳри аҳолиси эса бу борада анча ортодоксал чиқиб қолди.\n- Жаноза ва маросимларга “бидъат” киритилган, - дейди Самарқанд вилояти бош имом хатиби Усмонхон Алимов. – Бугунги кунда мусулмонлар диний бошқармаси томонидан бидъатларни сиқиб чиқариш борасида тушунтириш ишлари олиб борилмоқда. Ислом “дабдабали” жанозаларни таъқиқлайди. Бошқаларга мақтаниш учун маросим ўтказиш эса катта гуноҳ. Мусулмоннинг вафот этган кишида тўртта қарзи бор: ювиш, кафанлаш, жаноза ўқиш ва кўмиш. Уч кун аза тутиш керак. Еттисини, йигирмасини, қирқини ўтказиш эса бидъатдир.\n- Исломдаги барча одатлар оддий ва мукаммал. Уларга бидъатни аралаштириш гуноҳи кабира. – дейди Самарқанддаги “Ал Бухорий” масжиди имоми ўринбосари Отабек Баконий. - Бидъатлар дин қувғин қилинган замонларда авж олди. Шариатни билганлар оз эди, лекин шариат амалларини бажариш шарт эди. Шунда одамлар ҳурматли одамларга қулоқ тута бошладилар, улар эса ҳаётимизга бидъатларни олиб кирдилар. Масалан, жаноза ўқилган уйда жонлиқ сўйилиши бидъат ҳисобланади. Айрим қишлоқларда ўлган одамнинг хонадонида гуллаётган дарахтларни кесиш одати пайдо бўлган. Бу ҳам бидъат. Жанозага келганларга пул, совун тарқатиш ҳам бидъат. Тартиб ўрнатадиган пайт келди. Бунинг учун эса Ўзбекистондаги мадрасалар сонини ошириш, Тошкентдаги Ислом Университетини ривожлантириш керак.\nУрф-одатга айланган бидъатларни сиқиб чиқариш осон иш эмас. Айниқса бундай маросимлардан анча фойда топадиган бибихалифалар учун. Ахир ҳар бир маросимда уларга пул, ширинлик, нон, бир кийимлик мато берилади, одамлар хайр-эҳсон қиладилар.\n- Ўтган йили вилоят имом хатибининг фатвосини амалга ошириш мақсадида туманларга чиқиб, бибихалифалар билан суҳбатлашдик, тушунтириш ишларини олиб бордик. – дейди Самарқанд вилоят имом хатиби ўринбосари Бобур Саидалиев. – Бибихалифалар бўлиши лозим, лекин уларни саралаш керак. Халқни бидъатга бошлаётган чала отинчаларнинг фаолиятини таъқиқлаш зарур. Тез орада уларни имтиҳондан ўтказамиз. Бугунги кунда Тошкент, Бухоро ва Шаҳрисабзда қизлар мадрасаси бор. Улар етарлича бибихалифаларни ўқитиб чиқардилар. Ҳозир маҳалла қўмиталарида дин ишлари бўйича маслаҳатчи лавозими бор, лекин бибихалифаларнинг вазифаси тамоман бўлакча. Улар мусулмон маросимларини ўтказишлари керак.\nҲажга борганлар билан ишлаш осонроқ. Улар ҳаждан дунёқарашлари ўзгариб қайтадилар, диний китобларни ўқийдилар, шариатга амал қила бошлайдилар. Қолганлар билан эса тушунтириш ишларини олиб боришга ва ҳатто курашишга тўғри келади.


Бадиий гимнастика – спорт тури, буюм (тасма, копток, ҳалқа, арғамчи) билан ва усиз турли нафис гимнастика ва рақс машқларини мусиқа остида бажариш бўйича аёллар мусобақалари. Халқаро спорт мусобақаларининг ҳозирги замон дастурида кўп кураш (битта мажбурий ва буюмлар билан учта эркин машқлар) ҳамда буюм билан гуруҳ бўлиб эркин машқлар бажариш бор. Ғолиблар кўп курашда, алоҳида ва гуруҳ бўлиб бажариладиган машқларда аниқланади. Спортчиларнинг машқлари 10 балли тартиб бўйича баҳоланади. 40- йиллардан Бадиий гимнастика мусобақалари ўтказила бошланди. 50-йиллар охирида Халқаро гимнастика федерацияси (FIJ) Бадиий гимнастикани спорт тури сифатида тан олди. 1963 йилдан тоқ йиллари жаҳон чемпионатлари ўтказилмоқда, 70-йиллар бошидан Интервидение Кубоги учун йирик халқаро мусобақалар ташкил қилинмоқда. 1984 йилдан Олимпия ўйинлари дастурига киритилган.\nЎзбекистон Бадиий гимнастикачилари терма жамоаси 1991 йил Симферополда ўтган иттифоқ чемпионатида 1-ўринни олди. 1996 йил Осиё чемпионати (Хитой)да, 1997 йил жаҳон чемпионати (Германия)да иштирок этди (терма жамоа бош устози А. Малкина, хореограф В. Васильев, жамоа аъзолари И. Замятина, Т. Бударина, Ф. Шарипова, Л. Мешчерякова).


Ўзбекистон ва Хитой пиёз етиштириш бўйича глобал базани ташкил қилади | Коммерсант.Уз\nЎзбекистон ва Хитой пиёз етиштириш бўйича глобал базани ташкил қилади\nГлобал база икки қисмдан иборат: бири Хитойнинг Куньмин шаҳрида, иккинчиси Тошкентда жойлашади.\n838 марта кўрилган 24.11.2017 Ўзбекистон янгиликлариЯнгиликлар\nХитой пиёзнинг юздан ортиқ турини ишлаб чиқаради. Ўзбекистон эса саримсоқ пиёз ва пиёзни биринчилардан етиштиришни бошлаган мамлакатдир. Айни вақтда икки мамлакат пиёзлилар оиласига мансуб ўсимликларни етиштириш бўйича глобал тадқиқот базасини яратишга оид ҳамкорлик олиб бормоқда. Бу ҳақда “Синьхуа” ахборот агентлиги хабар берди.\nГлобал база икки қисмдан иборат: бири Хитойнинг Куньмин шаҳрида, иккинчиси Тошкентда жойлашади. База Хитой Фанлар академияси қошидаги Куньмин ботаника боғи ва Ўзбекистон Фанлар академияси қошидаги Ботаника боғи томонидан қурилади.\nҲозирги вақтда Куньмин базасида дунёнинг 100дан ортиқ пиёз турлари етиштирилган. Тошкент базаси 2018 йилнинг баҳорида ишга тушиши лозим.\nКуньмин ботаника боғи директори Сунь Ханнинг айтишича, база жаҳондаги пиёзлилар оиласига мансуб ўсимликларнинг 90 фоизини етиштириш, уларни тиббий ва экологик жиҳатлардан тадқиқ этиш ҳамда ушбу билимларни кенг татбиқ этишга қаратилган.\nЯнгиобод бозорини кўчириш вақтинча тўхтатилди. 936 29.11.2017\nPOSCO-Daewoo Тошкентда High Tech City қуради. 467 24.11.2017\nKOIСA: 2018-2020 йилларда Фарғона ва Урганчда касбий таълим марказлари қурилади. 434 22.11.2017\nЎзбекистонда Кореянинг Yeoju Institute of Technology филиали очилади. 1077 1 21.11.2017


Ҳарбий хизматчиларнинг фарзандларига тавсияномалар қандай тартибда берилади? — Teletype\nҲарбий хизматчиларнинг фарзандларига тавсияномалар қандай тартибда берилади?\nАввал хабар берганимиздек Президентнинг “Ўзбекистон Республикаси Қуролли Кучлари ҳарбий хизматчилари ва уларнинг оила аъзоларини ижтимоий қўллаб-қувватлашга оид қўшимча чора-тадбирлар тўғрисида” қарорига мувофиқ республика олий таълим муассасалари давлат гранти асосида олий таълим муассасаларига умумий белгиланган қабул кўрсаткичлари квотасидан ташқари 5 фоизли квота ажратилиши белгиланган эди.\nҲукуматнинг 2018 йил 22 июндаги қарори билан Қуролли Кучлари ҳарбий хизматчилари фарзандларининг квота асосида республика олий таълим муассасаларига ўқишга кириши учун тавсияномалар бериш тартиби тўғрисидаги Низом тасдиқланди.\nНизомга мувофиқ олий таълим муассасаларига ўқишга кириши учун тавсияномалар қуйидагиларга берилади:\nмамлакат мудофаа қудратини мустаҳкамлашга муносиб ҳисса қўшган, жанговар-хизматда ва илмий фаолиятда муайян натижаларга эришган ҳақиқий хизматни ўтаётган офицерларга, сержантлар ва оддий аскарлар таркибига мансуб бўлган, контракт бўйича ҳарбий хизматчиларга – улар фарзандларининг олий таълим муассасаларига ўқишга кириши учун бевосита командирларнинг (бошлиқларнинг) тавсияси бўйича;\nҳарбий хизмат вазифаларини бажариш чоғида ҳалок бўлган ҳамда ҳарбий хизмат вазифаларини бажариш чоғида ярадорлик, контузия, шикаст олиш ёки касалликлар оқибатида ногирон бўлиб қолган Қуролли Кучлари таркибига кирувчи вазирликлар ва идораларнинг офицер, сержант ва оддий аскарлар таркибига мансуб бўлган контракт бўйича ҳарбий хизматчиларнинг фарзандларига.\nТавсияномалар бланклари қатъий ҳисобда турувчи ҳужжат ҳисобланади, ҳисоб серияси, рақами ва ҳимояланганлик даражасига эга бўлади, “Давлат белгиси” давлат-ишлаб чиқариш бирлашмасида тайёрланади.\nТавсияномалар ҳарбий хизматчиларнинг фарзандларини Ўзбекистон Республикасининг БИТТА ОЛИЙ ТАЪЛИМ МУАССАСАСИГА бир марта кириши учун уч йилдан кўп бўлмаган муддатга берилади.\nТавсияномаларни бериш масаласини кўриб чиқиш учун Қуролли Кучлари таркибига кирувчи вазирликларда (идораларда) вазирлик (идора) раҳбарининг тегишли масалалар бўйича ўринбосари раислигида комиссия тузилади.\nКомандир (бошлиқ)лар комиссияга кўриб чиқиш учун қуйидаги ҳужжатларни тақдим этади\nа) ҳарбий хизматчига:\nбевосита командир (бошлиқ)нинг тавсияномаси;\nхизмат фаолияти натижалари бўйича батафсил ҳисобот;\nҳарбий хизматчи фарзандининг паспорти ва туғилганлик ҳақидаги гувоҳномаси нусхалари;\nб) ҳалок бўлган ҳарбий хизматчига:\nвазирлик (идора) ҳудудий органи, мудофаа ишлари бошқармаси бошлиғининг тавсияномаси;\nҳарбий хизматчи ҳарбий хизмат вазифаларини бажариш чоғида ҳалок бўлганлиги тўғрисида вазирлик (идора) раҳбарининг буйруғидан кўчирма;\nҳарбий хизматчининг ўлими ҳақидаги гувоҳномадан нусха;\nҳалок бўлган ҳарбий хизматчи фарзандининг паспорти ва туғилганлик ҳақидаги гувоҳномаси нусхалари;\nв) ҳарбий хизмат вазифаларини бажариш чоғида ярадорлик, контузия, шикастланиш ёки касалликлар оқибатида ногирон бўлиб қолган ҳарбий хизматчига:\nтиббий-меҳнат эксперт комиссияси томонидан берилган ҳарбий хизматчининг ногиронлиги ҳақидаги маълумотнома;\nярадорлик, контузия, шикастланиш ёки касалликлар бўйича ҳарбий-тиббий экспертиза ўтказадиган муассасанинг хулосаси;\nҳарбий хизматчи фарзандининг паспорти ва туғилганлик ҳақидаги гувоҳномаси нусхалари.\nБОШҚА ҲУЖЖАТЛАРНИ ТАҚДИМ ЭТИШНИ ТАЛАБ ҚИЛИШ ТАҚИҚЛАНАДИ.\nҲужжатлар Комиссияларга кўриб чиқиш учун ҳар йили 15 мартгача тақдим этилади. Комиссиялар ҳарбий хизматчилар тақдим этган ҳужжатларни ҳар йили 1 апрелгача кўриб чиқади.\nТавсиянома олган ҳарбий хизматчиларнинг рўйхатлари тегишли вазирлик (идора) раҳбарининг буйруғи билан тасдиқланади.\n2018 йилда тавсияномалар бериш тадбирлари жорий йилнинг июнь ойида амалга оширилади.


Покистонда автобус ва бензовоз тўқнашиши оқибатида 8 киши ҳалок бўлди\n09:06 / 20.12.2015\nПокистонда Хуздардан Карачига олиб борувчи йўлда йўловчи автобуси ва бензовоз тўқнашиши оқибатида 8 киши ҳалок бўлди. Яна 10 нафардан кўпроқ одам жароҳат олди, деб хабар бермоқда The Express Tribune нашри.\nДастлабки маълумотларга кўра, автобус ҳайдовчиси бензовозни айланиб ўтиш пайтида бошқарувни қўлдан чиқарган ҳамда унга урилган. Автобус ҳайдовчиси ҳибсга олинди, нохуш ҳодиса тергов қилинмоқда.\nТаъкидлаш жоизки, маҳаллий ОАВлар тўқнашувни тасвирлаш пайтида ён томони пачоқланган сайёҳлик автобуси ва ёниб кетган микроавтобус суратини қўйишмоқда. Шу боис, бу транспорт воситаларидан айнан қайси бири йўл-транспорт ҳодисасида иштирок этгани мавҳум бўлиб қолмоқда.\nКўп сонли қурбонларга олиб келган, юк машинаси иштирокидаги яна бир автоҳалокат Файсалободда юз берди, деб хабар бермоқда SAMAA TV.\nБу ҳодисада юк машинасининг катта тезликда ҳаракатланиши унинг тўнтарилишига олиб келган, оқибатда икки киши ҳалок бўлган, 8 киши жабрланган.


Бағдодда тадбиркордан 2,5 млрд. сўм солиқ ундирилди - Zamin.uz\nМажбурий ижро бюроси Бағдод туман бўлимига Фарғона вилояти Давлат солиқ бошқармасининг 30.03.2021 йилдаги қарздор ООО “Fergana Spinning” МЧЖдан 2 512 000 000 сўм солиқ қарзини ундириш ҳақидаги қарори ижро учун келиб тушган.\nҚарздор ООО “Fergana Spinning” МЧЖ масъуллари билан ўтказилган учрашув жараёнида солиқ қонунчилиги талаблари ҳамда мажбурий ижро ҳаракатлари амалга оширилган тақдирда ижро йиғими миқдорлари ҳақида тушунчалар берилди, бироқ масъуллар “ҳўп бўлади”дан нарига ўтмаган.\nШундан сўнг, мажбурий ижро ҳаракатлари ўтказишга киришилиб жамиятнинг барча банк ҳисобрақамларига банд солинган. Бу ҳолатдан кейин ООО “Fergana Spinning” МЧЖ ўз фаолиятини давом эттиришга ожиз қолиб, давлат олдида ўз мажбуриятини эслашига тўғри келган ва 30.04.2021 йилда 2 млрд. 550 млн. сўм миқдорида солиқ қарзи ва бошқа ижтимоий тўловларни тўлий тўлаб беришга мажбур бўлган.\nЗеро, солиқларни ўз вақтида тўлаш жисмоний ва юридик шахсларнинг давлат олдидаги мажбуриятларидан биридир. “Замин” янгиликларини “Twitter”да кузатиб боринг\nЯнгиликлар » Жамият » Бағдодда тадбиркордан 2,5 млрд. сўм солиқ ундирилди


Грипп инсультга олиб келиши мумкин экан - zarnews.uz\nГрипп инсультга олиб келиши мумкин экан\nГрипп билан оғришдан кейин инсультга чалиниш хавфи 1,5 мартага ошади ва йил давомида сақланиб туради, деб ёзади "Мир новостей" (2019 й. 11-сон) ҳафтаномаси.\nКолумбия университети олимлари мижозларнинг 31 мингта тиббий картасини таҳлилдан ўтказдилар. Аниқланишича, мижозлар орасида инсультгача кейинги 15 кунда грипп билан оғриганлар 40 фоиз кўп экан. Яна маълум бўлишича, грипп билан оғриганларда инсультга чалиниш хавфи йил давомида сақланиб турар экан. Врачларнинг фикрича, бунинг сабаби, грипп қон томирларни увиштириб, қон оқимини бузар экан ва бўйинда қон айланишига тўсқинлик қилиб, тромблар - тиқинлар ҳосил бўлишига олиб келаркан.\nНью-Йорк штати соғлиқни сақлаш вазирлиги маълумотларига кўра, шу дардга чалинганларнинг 70 фоизга яқини кейинги 30 кун давомида грипп билан оғриганлар экан. Шуни таъкидлаш лозимки, инсультга сабаб бўлувчи бўйин қон томирлари хасталигига чалинганларнинг 25 фоизи 45 ёшдан кичик мижозлар бўлиб чиқди.\n- Гриппдан кейин бош ва бўйин оғриғи пайдо бўлса, шифокорга мурожаат қилинг, - дейди олимлар. - Гриппни бошдан ўтказганлар соғайиб кетдим, деб ғафлатда қолмаслиги керак. Унинг асорати нафақат юрак-қон томирлари хасталиги, балки бошқа асоратли касалликларга олиб келиши мумкин. Шунинг учун гриппдан кейин узоқ вақт жисмоний чиниқиш, тозалик, овқатланиш режимига амал қилиш, организмни оғир юмушлар билан зўриқтирмаслик керак.


МДҲ Миграция кодекси қандай бўлиши кутилмоқда?\n18:10 23.10.2019 (Янгиланган 18:39 23.10.2019)\nҚонунчилик акти МДҲ маконида миграция соҳасидаги меъёрларни бирлаштириб, тартибга келтиради. Лойиҳа хорижий ишчи кучини ёллаш, муҳожирларнинг бегона ўлкада мослашуви, ижтимоий ҳимояси каби жабҳаларни қамраб олган.\nТОШКЕНТ, 23 окт — Sputnik, Марина Чернышова-Мельник. Мустақил Давлатлар Ҳамдўстлиги аъзо-давлатлари Парламентлараро ассамблеяси (МДҲ ПА) штаб-квартирасида Ижтимоий сиёсат ва инсон ҳуқуқлари бўйича Доимий комиссиянинг йиғилиши бўлиб ўтди.\nМиграция ва фуқароликни расмийлаштириш бош бошқармаси сайти иш бошлади\nМеҳнат миграцияси, мудофаа ва хавфсизлик масалалари, ушбу соҳаларда қонунчиликни қандай такомиллаштириш ва мавжуд таҳдидларга қандай қарши туриш мумкин кабилар собиқ иттифоқ республикалари парламент, илмий доиралар, мутасадди ташкилот ва халқаро тузилмалар вакиллари диққат-эътиборида бўлди.\nМДҲ Миграция кодексининг асоси\nКодекс МДҲ давлатларида қўлланиладиган миграция соҳасидаги актуал қонунларнинг бирлашмаси бўлиб, у тавсия хусусиятига эга тизимлаштирилган ҳуқуқий актдир.\nЯъни ушбу кодекс аслида қонун ҳам эмас, ва унинг МДҲ ҳудудида на бугун ва на келажакда кучга киришини кутиш мумкин.\nШундай бўлса-да, 25 бобдан таркиб топган 100-бетли ушбу кодекс аъзо-мамлакатлар учун муҳим бўлган мавзулар: бошқа давлатлар ҳудудида чет эл фуқаросининг ҳуқуқий ҳолати, ички ва ташқи миграция, кириш-чиқиш тартиби, хорижий ишчи кучини ёллаш, муҳожирларнинг бегона ўлкада мослашуви, солиқ солиниши ва давлат божлари тўлови, муҳожирларнинг ижтимоий ҳимояси ва шу кабиларни қамраб олган.\nБугунги кунга келиб, Миграция кодекси фақат Озарбайжонда қабул қилинган. Қолган МДҲ давлатларида миграция соҳасидаги расмий ҳужжатларнинг ишлаб чиқилишида мазкур кодекс асос қилиб олиниши, амалдаги қонунларга қўшимча ва ўзгартишлар киритилиши маълум қилинди.\nСервис ташкилотлар ва ишчи кучининг ягона реестри\nКодекснинг муҳим жиҳатлари ҳақида муаллифлар сўз юритар экан, хусусан, электрон ҳужжат алмашинувига ўтиш, электрон имзо қўлланилиши, диспансеризация давомида ходимлар кафолатлари алоҳида қайд этилди.\nМуҳокамалар давомида энг кўп мунозарага сабабчи бўлган боб хорижий ишчиларни жалб қилиш тўғрисидаги боб бўлди.\n“Бу мавзуга доир ҳуқуқий меъёр ишлаб чиқиш вазифаси олдимизда турган эди. МДҲ мамлакатларининг амалдаги меъёрларида масаланинг қонуний асоси умуман йўқлиги аниқланди. Шунинг учун ҳам халқаро ҳуқуқ ва ҳар бир аъзо-давлатнинг конституцион тамойиллари бунда асос қилиб олинадиган бўлди”, - деди РФ президенти ҳузуридаги Россия халқ хўжалиги ва давлат хизмати академияси кафедра доценти Галина Елистратова.\nЭкспертлар мазкур кодекснинг алоҳида бобларига эътиборини қаратар экан, унда миграция соҳасида хизмат кўрсатувчи давлат ва нодавлат сервис ташкилотлари, уларнинг фаолиятига оид қоидалар, воситачи-фирмаларнинг аккредитацияси, уларнинг ҳақ-ҳуқуқлари, мажбуриятлари ва ишдаги чекловлар аниқ белгилаб ўтилганлигини қайд этдилар.\nСервис ташкилот хорижий фуқаронинг патент олиши, қонуний иш топиши, меҳнат шартномаси, турар-жой ижараси бўйича шартномаларни тузиш, меҳнат миллий бозорида актуал бўш иш жойлари базасини юргизиш кабиларда кўмаклашади.\nШу ўринда сервис ташкилотларга миграция соҳасида хизмат кўрсатиш ҳуқуқини мутасадди давлат органлари бериши кераклиги кодекснинг алоҳида моддасида кўрсатилган. Бу каби ташкилот раҳбарлигига ташқи меҳнат миграцияси соҳасида камида икки йил фаолият юритган кишиларгина даъвогарлик қила олиши ҳам белгилаб ўтилган.\nЎз мутахассислигини тасдиқлаган ва меҳнат қонунчилиги асосида фаолият юритишга тайёр бўлган чет эл фуқароларининг доимий ягона реестрини жорий этиш Қирғизистон Жокоргу Кенеши вакиллари томонидан таклиф қилинди.\nМеҳнат вазирлиги “Human” хусусий бандлик агентлиги лицензиясини бекор қилди\nҚизғин муҳокамалардан сўнг, барча таклифлар кодекс лойиҳасига қўшилиб, уни тасдиқлатиш Парламентлараро комиссиянинг навбатдаги йиғилиши кун тартибига киритилди. Комиссия раиси Ариф Гафар ўғли Рагимзаде ҳамкасбларини мазкур Миграция кодексини чексиз кенгайтириш ва қайта-қайта қўшимча қоидалар билан тўлдириб бориш истагидан воз кечишга чақирди.\n“Соҳадаги барча тилак ва таклифларни биргина қонун доирасида қамраб бўлмайди. Ҳужжат миграция соҳасига бағишланган. Асосий қоидалар қатъиян мавзу доирасида бўлиши зарур. Умид қиламизки, берилган таклифлар МДҲ аъзо-давлатларининг миграция соҳасидаги қонунларининг такомиллашувига ҳисса қўшади”, - дея сўзига якун ясади эксперт.\nРоссия мигрантларсиз мавсумий қишлоқ хўжалик ишларини бажара оладими?\n20:35 26.05.2020 (Янгиланган 20:40 26.05.2020)\nЧет эл фуқаролари ҳар йили РФга келиб, экин ва йиғим-терим пайтида катта ёрдам беришган, дейди миграция масалалари бўйича эксперт Наталья Власова.\nРоссия президенти қошидаги Халқ хўжалиги ва давлат ҳизмати академияси (РАНХиГС) ҳисоб-китобларига кўра, РФда қишлоқ хўжалигида 500 мингга яқин мигрант ишлайди. Мутахассисларнинг фикрича, экин ва йиғим-терим кампаниясини муваффақиятли ўтказиш учун уларга пандемия туфайли ёпиқ бўлган чегаралар шароитида ҳам келишига рухсат бериш керак, деб ёзади РБК.\nМиграция бўйича мутахассис Наталья Власованинг таъкидлашича, Россияда ҳар доим ҳам қишлоқ хўжалигида ишчи кучи етишмаган.\n"Эндиликда, март ойидан бери бизга мигрантлар келолмаганлиги сабабли, жуда кучли танқислик ҳис қилинади. Буюк Британия, Франция, Германия тажрибаси шуни кўрсатадики, пандемия туфайли ишсиз қолган аҳолини жалб қилишга уринишлар ҳеч қандай самара бермайди. Баъзи одамлар рози бўлишган, аммо далада ўтган бир кундан кейин деярли ҳамма давом этишдан бош тортди. Эҳтимол, бизда ҳам шундай бўлади, чунки қишлоқ хўжалигида меҳнат жуда оғир", - деди Наталья Власова Sputnik радиосига.\nШу билан бирга у Марказий осиёликлар бундай қийин ишга кўникканлигини таъкидлади.\n"Улар бизга ҳар йили келиб, экин ва йиғим-терим пайтида катта ёрдам беришган, - дейди мутахассис. Бу масалани қандай ҳал қилса бўлади? Ахир, аҳолининг озиқ-овқат хавфсизлигини таъминлаш энг муҳим вазифалардан бири, демак, ташқи ишлар вазирлиги, ички ишлар вазирлиги ва қишлоқ хўжалиги вазирлиги билан биргаликда бу масалани кўтариши ва бошқа давлатларнинг ҳукуматларидан ўз фуқароларига қишлоқ хўжалигидаги ишларга боришига рухсат беришларини сўрашлари керак. Буни амалга ошириш учун РФнинг қайси субъекти қанча мигрантга эҳтиёжи борлигини ва Россияга келганида уларни у жойларга қандай етказишликни аниқ билиш керак. Катта ишлар турипти олдинда, аммо менимча, бу масалани ҳал қилса бўлади".\nТўлиқ шарҳни радиоподкастда тинглашингиз мумкин.\nВласова о росте нелегальной миграции из-за коронавируса\n11:41 28.05.2020 (Янгиланган 11:43 28.05.2020)\nРоссия делегацияси ҳам Хитойнинг "Гонконгдаги вазият Хитойнинг ички иши ва бу масала БМТ Хавфсизлик Кенгаши ваколатига кирмаслиги" ҳақидаги позициясини қўллаб-қувватлади.\nТОШКЕНТ, 28 май - Sputnik. Хитой Гонгконг атрофидаги вазиятни БМТ Хавфсизлик Кенгашида муҳокама қилишни рад этди, бу АҚШнинг ушбу ташкилотдаги доимий ваколатхонаси берган изоҳидан маълум бўлди.\nЎз навбатида, ХҲРнинг БМТдаги доимий вакили Чжан Цзюн твиттерда "Хитой АҚШнинг Хавфсизлик Кенгаши йиғилишини ўтказиш ҳақидаги асоссиз сўровини қатъиян рад этади" деб ёзди. Унинг сўзларига кўра, Гонконгнинг миллий хавфсизлиги тўғрисидаги қонуни фақат Хитойга тааллуқли ички иши.\n"Бу Хавфсизлик Кенгашининг фаолияти доирасига алоқаси йўқ", - дея таъкидлади дипломат.\nХитой доимий вакилининг сўзларига кўра, "далиллар АҚШ дунёдаги муаммолар манбаи эканлигини кўп бора исботлайди". "Хитой АҚШни зўравонлик сиёсати ва таҳқирлаш амалиётини дарҳол тўхтатишга чақирмоқда", - дея қўшимча қилди у.\nРИА Новости агентлигига БМТдаги манбанинг сўзларига кўра, Россия делегацияси Пекиннинг Гонконгдаги вазият Хитойнинг ички иши ва бу масала БМТ Хавфсизлик Кенгаши ваколатига кирмаслиги бўйича позициясини қўллаб-қувватлади.\nХалқ учун афюн: Гонконгда тарих ўқитувчиси Британияни оқламоқчи бўлди\nГонконгнинг ҳукуматга қарши кучлари ва бир қатор Ғарб расмийларининг норозилиги Бутун Хитой Халқ Конгресси (Хитойнинг асосий қонун чиқарувчи органи) томонидан "Гонконг махсус маъмурий ҳудудида миллий хавфсизликни таъминлаш учун ҳуқуқий тизим ва ижро механизмларини яратиш ва такомиллаштириш тўғрисида қарор" кўриб чиқилганлиги сабабли юзага келди. Мухторият учун махсус ишлаб чиқилган қонун лойиҳасида марказий ҳукуматни ағдаришга қаратилган террорчилик, ташқи аралашув ва сепаратистик фаолиятга қарши курашувчи, шунингдек ҳар қандай қўзғаш шакллари тақиқланиши керак.\nАввалроқ, АҚШ президентининг миллий хавфсизлик бўйича маслаҳатчиси Роберт О`Брайен, агар Пекин Гонконгни миллий хавфсизлик тўғрисидаги қонун лойиҳаси орқали "ишғол қилса", Хитойга қарши санкциялар киритиш билан таҳдид қилган эди.\nЧоршанба куни АҚШ давлат котиби Майк Помпео Конгрессга Гонконгнинг ХҲРдан мухторияти йўқлиги тўғрисида хабар берди, 1997 йилда бу ҳудуд Буюк Британиядан Хитой ҳукуматига берилганида бундай мухторият кўзда тутилган эди.\nАввалроқ АҚШ ҳукумати Гонконгга нисбатан хатти-ҳаракатлари учун Хитой ҳукуматига қарши санкцияларни қўллаш масаласини кўриб чиқаётганлигини маълум қилган эди. Кейинроқ, Хитой АҚШ расмийларининг Гонконг миллий хавфсизлиги тўғрисидаги қонун лойиҳаси бўйича баёнотлари туфайли АҚШга жавоб тақдим этди ва агар АҚШ ХҲР манфаатларига зид ҳаракат қилса, қарши чоралар ҳақида огоҳлантирди.


Миржалол Қосимов: Мақсадимиз “Бунёдкор”нинг аввалги мавқеини қайтариш\nОлий лиганинг 10-туридан ўрин олган “Шўртан” – “Бунёдкор” учрашуви ўз ниҳоясига етгач, ўтказилган матбуот анжуманининг биринчи қисмида “қалдирғочлар” бош мураббийи – Миржалол Қўшоқович ўйин ҳақида ўз таассуротлари ва фикрларини қуйидагича баён қилди:\n- Авваламбор, “Шўртан” жамоасини бугунги ғалаба билан табриклайман. Шундай бўлса-да, биз бугунги мағлубиятга муносиб эмас эдик. Учрашув жуда ҳам қизиқарли, чиройли ва мухлисларбоп бўлди. Голли вазиятларимиз жуда кўп бўлди, аммо улардан фойдалана олмадик ва яна бир бор “сен урмасанг, сенга уришади”, деган футбол мақолининг ҳаётий мисолига гувоҳ бўлдик. Яратган вазиятларимиздан унумли фойдаланганимизда ҳисоб ўзгача кўриниш олган бўларди. Биринчи бўлимнинг ўзида учта яққол юз фоизлик голли вазиятларимиздан фойдалана олмадик. Шундай бўлса-да, йигитлар оҳиригача курашишди ва бунинг учун уларга миннатдорчилик билдираман. Ушбу учрашувдан стадионга йиғилган мухлислар ҳам жуда ҳурсанд бўлиб кетишди ва бу энг муҳим жиҳат, деб ҳисоблайман. Футболда бундай воқеалар бўлиб туриши табиий. Ғалаба билан мағлубият барча спорт турларида ёнма-ён юради. Бу ўйиндан керакли хулосаларни чиқариб, ўз хатоларимиз устида ишлашга ҳаракат қиламиз ва 17 май куни бўлиб ўтадиган “Пахтакор” билан учрашувга тайёрланамиз.\n- Олдимизга энг катта мақсад ва вазифаларни қўйганмиз. Уларни амалга ошириш йўлида кўп ишлаймиз ҳали. “Бунёдкор”нинг аввалги мавқеини қайтаришга ҳаракат қиламиз. Жамоамиз яхши, таркибимизда маҳоратли ва иқтидорли ёшларимз кўп, аммо уларни жуда ёш деб ҳам бўлмайди. Шу ёшларимиз билан ишлаб, уларга тўғри кўрсатмалар бериб, келажакда кучли футболчи бўлиб етишишлари учун ишлаймиз ҳамда уларда ғолиблик руҳини ривожлантиришга ҳаракат қиламиз. Буларнинг барчасини бажариш учун албатта, вақт талаб этилади. Мақсадимиз Осиё Чемпионалар Лигасида бир дона бўлса-да, совринга эга чиқиш, гоҳ у Кубок, ёки чемпионат бўлсин бизга фарқи йўқ. Асосийси айтиб ўтганимдек аввалги мавкеини қайтариш!


«Матбуот тарқатувчи» филиаллари раҳбарлари обуна пулларини ўзлаштирганликда айбланмоқда – Газета.uz\n«Матбуот тарқатувчи» филиаллари раҳбарлари обуна пулларини ўзлаштирганликда айбланмоқда\n«Матбуот тарқатувчи» компаниясининг Хоразм филиали раҳбари обунадан тушган 562,3 млн сўмни талон-тарож қилганликда айбланмоқда. Бош прокуратура маълумотларига кўра, у пулларни қариндошларига тегишли компаниялар ҳисоб рақамлари ўтказган.\n21 май 2019, 16:51 Жамият\nДаврий нашрларни тарқатиш билан шуғулланувчи «Матбуот тарқатувчи» компаниясининг Хоразм вилояти шўъба корхонаси директори О. К. 2017−2018 йилларда обуначилар томонидан тўланган 1,3 млрд сўм пул маблағларидан 562,3 млн сўмини талон-тарож қилганликда айбланмоқда.\nЎзбекистон Бош прокуратураси матбуот хизматининг маълум қилишича, Бош прокуратура ҳузуридаги Департаментнинг Хоразм вилоят бошқармаси томонидан «Матбуот тарқатувчи» ходимлари билан ҳамкорликда терговга қадар текшириш ўтказилган.\nХабарга кўра, О. К. пулларни ўғли А.К. ва қариндоши С.Ш.га қарашли «У.З.» МЧЖга ўтказган.\nШунингдек, ушбу пул маблағлари эвазига «Каптива», «Ласетти», «Нексия» русумли автомашиналарни ҳамда шўъба корхона негизида ташкил этилган Ҳазорасп босмахонаси балансида бўлган ҳақиқий баҳоси 750,0 млн. сўмлик бино ва иншоотларни 16,7 млн. сўмга сотиб олиб, жиноий фаолиятдан олинган даромадларни легаллаштирганлиги аниқланган.\nХудди шундай, «Матбуот тарқатувчи» АК Хонқа филиали раҳбари М.Р. ҳам 2018 йилда обуначилар томонидан тўланган 365,5 млн. сўм пул маблағларидан 214,0 млн. сўмини қариндоши Ш. А.га тегишли бўлган «А.С.» ХКга ўтказиб талон-торож қилиб, ушбу пул маблағлари эвазига Урганч шаҳридан турмуш ўртоғи А.А. номига уй сотиб олиб, жиноий фаолиятдан олинган даромадларни легаллаштиргани аниқланган.\nМазкур ҳолатлар юзасидан О.К. ва М.Р.га нисбатан Ўзбекистон Жиноят кодексининг тегишли моддалари билан жиноят ишлари қўзғатилиб, тергов ҳаракатлари ўтказилмоқда.


Бош саҳифа>МАҚОЛАЛАР>Хазинага элтувчи харита\n22/01/2022 22/01/2022 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝1171 мулоҳаза Хазинага элтувчи харита -га\n“Одамлару одамлар, эшитмадим деманглар, эшитганлар дармонда, эшитмаганлар армонда! Бу дунёдаги энг катта хазина – бойликнинг яширилган жойи аниқланди. Фақат бу хазина яширилган жойга олиб борувчи харитани қўлга киритиш учун озгина машаққат чекиш талаб қилинади. “Шуни олдинроқ айтмайсанми, кимга машаққат чекиш ёқади”, – дейсизми?! Йўқ, йўқ, хулоса чиқаришга шошилманг, ахир бу хазинани қўлга киритсангиз бутун дунёни сотиб олсангиз бўлади. Бундай бахтга эришиш олдида озгина машаққат ҳеч нарча бўлмай қолади. Ахир бу хазинада неча тонналаб чиройли ишлов берилган бриллианту-олмослар, дуру-гавҳарлар бор. Наҳотки шундай катта бойликка эришиш учун озгина машаққатингизни аясангиз. Бунинг устига ҳали ҳеч ким бундай катта бойликнинг ҳатто юздан бирига ҳам эга бўлган эмас. “Хўш бу хазина харитасини қандай қилиб қўлга киритиш мумкин?”, – дейсизми? Бўлмаса эшитинг, гапларимга диққат билан қулоқ солинг! Хуллас, сизнинг эътиборингизга қуйидаги рисолани ҳавола қиламан. Бу рисолани яхшилаб ўқиб чиқсангиз, унда хаританинг аниқ манзили сирли равишда яширилган. Мен сизни аниқ ишонтириб айтаманки, бу рисолани жуда дақиқлик билан ўқиб чиқсангиз ва ундаги маънолар бўйича ҳаракат қилсангиз, сиз хазина харитасини ва у орқали бу мисли кўрилмаган хазинани албатта топасиз. Бунга 100 фоиз кафолат бор. Бу хабар барча одамларга бир вақтда айтилмоқда, шундай экан ҳар бир одамда бу хазинага эришиш учун бир хил вақт ва имконият бор. Мана сизларнинг ҳар бирингизга бу рисола, ҳаммага етади! Шундай экан хазинага эришиш учун шошилинг!”\nЭй биродарим, бу эълонни ўқиб қандай хулоса чиқардингиз? Фақат “бу эълон ҳам ҳозирги кунда ривож бўлган спамлардан биридир-да” деб асло бепарволик қилманг. Чунки эълон берувчи бунинг эвазига сиздан ҳеч нарсани тамаъ қилаётгани йўқ. Шундай экан, озгина вақт ва диққатингизни сарфлаб бўлсада бир уриниб кўрсангиз сиздан нима кетди?! Ахир сиздан ҳеч нарса кетмайдику! Сиз бунга бепарво бўлиб ва хазинага бошқа одамлар эришиб кетса алам қилмайдими, ахир! Албатта, алам қилади…\nМана шундай ақл билан мулоҳаза қилган одам ҳеч тараддудсиз бу хазинага эришиш учун қаттиқ ихлос ва ишонч билан бу рисолани ўқиб, ундаги йўл-йўриқларни сирли равишда кашф қилишга бор эътибор ва тафаккури билан кўшиш қилишлиги шубҳасиз. Гарчи эълоннинг соҳиби ёлғончи эмаслиги аниқ бўлса, ҳар бир соғлом фикрли одам унга жуда кучли иштаҳа билан киришади. Ҳар бир одам бу хазина эгаси бўлишга фақат мен лойиқман, мен буни албатта топаман деган ҳолда ҳеч-ҳеч ноумид бўлмайди ва албатта тўғри қилади ҳам.\nБунинг учун ақлли одам нафақат битта рисолачани диққат билан ўқиб чиқишга тайёр бўлади, балки бундай катта ютуқ олдида юзлаб китобларни диққат билан ўқиб чиқишга, ҳатто ўз жонини хатарга қўйишга ҳам тайёр бўлади.\nХазинага эришинг ва бахтли бўлинг!\nИнсон мутлақ бахтга эришиш учун нималарга эга бўлмоғи лозим? Албатта бу саволга турли замонларда турли хил мутафаккирлар ва файласуфлар турлича жавоблар берганлар. Аммо бу мутафаккирлар берган жавобга амал қилган ҳолда ҳали биронта одам уёқда турсин, ҳатто ўша мутафаккирларнинг ўзлари ҳам бахтиёр бўла олмаганлар. Магарам, ҳақиқий иймонга соҳиб бўлган мутафаккирлар ва Аллоҳнинг элчиларигина бундан мустасно. Нега биз иймон соҳиблари деяпмиз?! Чунки иймон соҳиблари ўзларининг Яратган Роббиларигина ўз махлуқотларининг қандай бахтли бўлиши мумкинлигини билишига иймон келтирадилар ва Роббилари чизиб берган чизиқдан чиқмай, икки дунёда бахтиёрлик шарафига эришадилар. Аммо қандай қилиб?!\nБугунги кунга келиб, на бойлик, на мансаб, на гўзаллик ва на обрў инсоннинг бахтиёр бўлиши учун етарли бўлмаслиги, балки аксинча инсоннинг бахтли бўлиш омиллари учун ҳатто халақит қилишлиги кўпчилилик фикрли инсонларга сир бўлмай қолди. Тўғрида, инсон қанчалик бойликка эга бўлмасин ва яна қанчалик бошқа инсонлардан дунёвий жиҳатдан устун бўлмасин, унинг қалби хотиржам бўлмаса, бу қандай ҳам бахт бўла оларди?!\nМана шу ерга келганда биз бахтиёр одамда албатта хотиржамлик бўлиши кераклиги ҳақидаги тушунчага йўлиқдик. Ҳа, албатта, хотиржамлик омили бахтиёрликнинг энг катта омилларидан экан. Бу ҳақда устозимиз шайх Абдулвалий қори ака ўз мавъизаларидан бирида шундай деган эдилар:\n“Аллоҳ Ўзига инобат қилганларни ҳидоят қилишликни хоҳлаган. Ўзига инобат қилганлар кимлар? “Аллазина аману ва татмаинну қулубуҳум бизикриллаҳ” “Иймон келтирган ва қалблари Аллоҳнинг зикри билан хотиржам бўлган кишилар” “Ала бизикриллаҳи татмаиннул қулуб” “Огоҳ бўлингларки фақат Аллоҳнинг зикри билангина қалблар оромланади, хотиржам бўлади”. Мана бу оят ҳамма асрларда тушунарли бўлмаса ҳам, йигирманчи асрда ниҳоятда тушунарлидир. “Аллоҳнинг зикри билангина қалблар тинчланади”. Ҳамма маданиятнинг чўққисига эришган мамлакатларнинг биронтаси хотиржаммас. Хотиржамлик асбоблари – дунёвий сабаблар кўпайган сари хотиржамлик йўқолиб бораяпти. Ёши катта кишилар яхши тушунишадиларки, ҳаётнинг жиҳозлари бунчалик кўп бўлмаган бундан аввалги даврларда одамлар хотиржамроқ бўлганлар. Хонадонларда бир киши ишлаган, у ҳам бўлса, ёзда деҳқончиликка кетган, ёинки бир касб бўлган, касбнинг ҳам мавсумий вақтида ишлаган, аммо хонадондаги кишилар, ҳатто қариндошлари ҳам хотиржам бўлган. Ҳамма хотиржам яшаган. Аммо ҳозир ҳамма дунё топишлик ташвишида, лекин хотиржамлик йўқ. Хотиржам бўлишлик учун дунё топиляпти. Шу дунёни топсам, шу нарсани қилсам хотиржам бўлиб оламан дейди.Шоир айтганидек “бир тоғни босиб ўтсак ва охирги чўққи шу десак, кейин тоғлар дунёси кўринади бизга. “Тоққа чиққанмисиз ҳаётингизда? Тоғда энг баланд чўққи шу деб чиқсангиз, энг пасти шу бўлади-да, тоғлар дунёсига кириб қоласиз. Яна баландини кўриб туриб, шунга чиқадиган бўлсангиз, ундан кейин тоғ энди бошланибди дейсиз. Ҳозирги ҳаёт ҳам шундай бўлиб қолди, биродарлар. Мана шу ишни қилсам хотиржам бўлволаман дейишлигингиз билан ундан кейин 20-30та иш пайдо бўляпти. Улар ҳам рўбаруйингизга чиқиб “Шуни қилсангиз хотиржам бўласиз” деб турибди. Бу нарса билан, агар Аллоҳ ўлдирмай, бу 20-30 та ишларни бажариб олсангиз, кейин 100-200 та иш кўриняпти-ки, “бизни қиласиз, кейин хотиржам бўласиз” деяпти. Хотиржамлик — дунёда бирор нарса билан бўлмайди, магар Аллоҳнинг зикри билангина бўлади. Аллоҳни ҳар бир соатда ёдига олиб, ҳар бир амални Аллоҳнинг зикри билан, Аллоҳни бор деб, шу Аллоҳнинг буйруғига мувофиқ қилишлик билангина қалблар тинчланади. Дунё ҳамма жиҳозларга эришди. Нотинч! Бу ҳақиқат! Буни дунёнинг ҳамма жиҳозларига эришганлар гапиряпти. Буни фақат мусулмонларгина гапираётганлари йўқ. ”Нима сабаб хотиржамлик учун ҳаракат қилганимиз сари хотиржамлик йўқолиб бораяпти” – деб хотиржам бўлмаган динсизларнинг ўзлари айтяпти. Хотиржам бўлишмайди. Хотирлари жам бўлсин-ки — хотиржам бўлишмайди! Магар Аллоҳнинг зикри билан хотиржам бўлинади, қалблар тинчланади. Инсон ҳаётда оз нарсага қаноат қила олади, Аллоҳнинг зикри билан. Кўп нарсага сабр қила олади, туғён қилмасдан ўзи тинчланади. Қўлидаги бу молни Аллоҳнинг моли деб эътиқод қилади, бу нарсада Аллоҳнинг бандаларининг ҳаққи бор дейди. Уни кераклик жойларга сарф қилади, қалби тинчланади бу нарса билан. Фуқароларнинг ҳаққини беради, етимларнинг ҳаққини беради, бу билан қалби хотиржамланади. Касал бўлса Аллоҳнинг ҳукмига сабр қилади. Бунинг давосига киришади. Давосига киришишликни Аллоҳнинг қадари деб билади, худди дардни Аллоҳнинг қадари деб билгандек, Аллоҳнинг қадаридан Аллоҳнинг қадарига қочади. У даволанишлик фойда бермаётгани сари, барибир унинг хотиржамлиги зиёда бўлиб бораверади. Чунки Аллоҳ субҳанаҳу ва таоло бу дардни берган, бунга албатта ажр беради дейди. Даволанишликни Аллоҳ буюрган, бу даволанишлигимга албатта ажр беради, дейди. Фарзандлари кўп бўлганлар хотиржам бўлади, чунки бу фарзандларни Аллоҳ берган, Аллоҳ буларга ризқ берган, бу ҳақда мен ташвиш қилишлигим тўғри келмайди, Аллоҳ мени ҳалол касбга буюрган, мен Аллоҳнинг буйруғини бажараман, ҳалол ишни қиламан деб хотиржам бўлади. У ҳаром нарсаларни топишликка ҳаракат қилмайди, чунки Аллоҳнинг зикри унинг қалбида, Аллоҳ ҳаромдан манъ қилган дейди. Фарзанд кўрмаган киши хотиржам бўлади, қиёмат куни мен масъул бўлмайман дейди, нима учун сен фарзанд кўрмасдан келдинг деган савол менга бўлмайди дейди. Хотиржам бўлади. Бу фарзандни бераётган Аллоҳ дейди, менга фарзандни бермаётган ҳам Аллоҳ дейди, фарзанд кўришлик учун Аллоҳ буюрган ҳамма сабабларга киришаман ва бу сабаблар фойда бермаса, менга Аллоҳнинг ҳукми шу экан деб хотиржам бўлади. Ҳаётининг ҳамма қисмини хотиржамлик эгаллайди. Аллоҳнинг зикри билангина хотиржамлик бўлади. Аллоҳнинг йўлида даъват қилади. Одамлар ҳидоятни қабул қилишган бўлса, Аллоҳга ҳамд айтиб, шукрлар қилиб хотиржам бўлади, мақтаниш унинг қалбида вужудга келмайди, туғён вужудга келмайди — менинг гапим сабаблик одамларни йўлга тушириб қуйибман, деган хато сўзга ўтмайди. Аллоҳ ҳидоят қилди, мени шунга сабаб қилди, Аллоҳ субҳанаҳу ва таоло мени ҳам ажрлади, уларни ҳам ажрлади дейди. Йиллаб даъват қилган бўлса-ю, даъвати таъсир қилмаган бўлса ҳам хотиржам бўлади, мен елкамдаги масъулиятни ўтадим, Аллоҳ субҳанаҳу ва таоло буларни ҳидоят қилмади, чунки уларнинг қалби ҳарсангтош бўлиб даъватни масхара қилганлари сабабли Аллоҳ ҳидоят қилмади, Аллоҳнинг йўлида сабр қилади-да, Аллоҳ мени ажрдан маҳрум қилмади, деб хотиржам бўлади. Аллоҳнинг йўлида даъват бўлган вақтда мусибат етса хотиржам бўлади. Аллоҳ субҳанаҳу ва таолонинг йўлида маҳбус бўлиб қолса, хотиржам бўлади — масъулият мендан кўтарилди, қандай бахтлиман дейди-да, одамлар масъулият билан қолишди, мен бўлсам даъват қилишликка энди жавобгар эмасман, мен ихтиёримдан айрилдим деб хотиржам бўлади. Ҳар бир соатини текширинг, ўзининг ватанидан сургун қилинса ҳам хотиржам бўлади… Даъват йўлида уни шаҳид қилишса хотиржам бўлади — гуноҳлардан пок билиб, қабрдаги савол-жавобларсиз бўлиб жон беряпман, бу ўлим ҳаммага ҳам насиб бўлмаяпти, фақат мени Аллоҳ субҳанаҳу ва таоло бахтли қилган экан, менга насиб бўлди дейди, хотиржам бўлади. Аллоҳнинг ҳузурига хотиржамлик билан кетади ва Аллоҳ тарафидан хитобни эшитади-ки “Йаа айятуҳан-нафсул-мутмаиннаҳ, иржиъий ила роббики розиятам-мардийяҳ. Фадхулий фий ибадий, вадхулий жаннатий” “«Эй хотиржам-сокин кимса, сен (Аллоҳ ато этган неъматлардан) рози бўлган (ва Аллоҳ таоло томонидан сенинг амалларингдан) рози бўлинган ҳолда Роббинг (ҳузури)га қайт!” деган нидони эшитади жон таслим қилаётганда. “Иржиъи ила Роббики розиятам марзийяҳ”. “Ўзинг ҳам рози бўлган ҳолатда, сендан ўзгалар ҳам рози бўлинган ҳолатда, ҳаммасидан ҳам Робб субҳанаҳу ва таоло рози бўлган ҳолатда, қайт Роббингнинг ҳузурига” – дейди. ”Фадхулий фий ибадий” Аллоҳ субҳанаҳу ва таоло тарафидан шу нидони эшитади: “Бандаларим сафига киргин” – дейди. ”Вадхулий жаннатий” “жаннатимга киргин” – дейди. Хотиржам бўлади жаннатга кириб. Чунки у ҳаётида хотиржамлик билан ҳаёт кечирган. Бирор дақиқа беқарор бўлганмас.”\nРисоламизнинг аввалидаги эълонда мисли кўрилмаган хазина ва уни топиш йўли ҳақида айтилган эди. Аммо рисоламиз ўртасига келганда мавзунинг бошқа тарафга қараб ўзгараётганига қадрли ўқувчиларимизнинг асло кўнгиллари танг бўлмасин. Эълон берувчи ҳаргиз ваъдасига хилоф қилгани йўқ. Сиз сабр ва диққат билан рисолани охиригача ўқиб чиқсангиз ва у кўрсатган йўлдан ҳеч тараддудсиз юрсангиз, албатта хазинани топасиз. Хазина бўлганда ҳам ҳазилакам хазина эмас, унинг олдида 1 тонна дуру-гавҳар ҳам сариқ чақага арзимай қоладиган хазина.\nҚизиқ, инсонга икки дунё бахтиёрлигига эриштирадиган хазинанинг харитасини кўрсатсангиз, бунга парво ҳам қилмайди. Аммо 1 тонна дуру гавҳар яширилган жойнинг харитасини қўлга киритиш учун ўз ҳаётини хатарли ҳолатларга қўйишга ҳам тайёр бўлади. Тарих зарварақларини варақлашнинг имкони бўлганда 1 тонна дуру гавҳар эмас, атиги 1 кг олтин яширилган жойга етиш учун инсонлар бир-бирларини бўғизлаганлари, ойлаб-йиллаб тинимсиз машаққатлар чекиб, охир унга етишганидан сўнг ҳам асло хотиржамликни топа олмасдан, охири бахтиқаро ҳолатда ўлиб кетган минглаб инсонлар мисолларини учратиш мумкин бўларди. Аммо эълон соҳиби бошида 1 тонна дуру-гавҳарни ваъда қилган бўлсада, рисола давомида унинг миқдорини янада оширган бўлса, бу асло ваъдадан қайтиш ҳисобланмайди, балки аксинча.\nЭълон соҳиби, рисоланинг шу ерига келганда яна бир тантилик қилишга қарор қилди. Бошида бу рисолани диққат билан ўқисангиз, ундаги йўл-йўриқларни сирли равишда кашф қила олишингиз ҳақида айтган бўлса, мана шу ерда аввалда айтилган харитадан ҳам гўзалроқ харитани бир йўла қўлингизга тутқизиб қўя қолади. Бу харита “Қуръони Карим”дир. Ҳа, ҳа, сизни атиги 1 ёки 100 тонна дуру-гавҳарлар хазинасига эмас, балки беҳисоб, ҳисобини фақат Аллоҳгина биладиган хазинага, уни топсангиз сизни беқарор қилиб, оромингизни ўғирлайдиган, хотиржамлигингизга путур етказадиган хазинага эмас, балки икки дунёда ҳақиқий бахт ва хотиржамликка сабаб бўладиган, мисли ҳаргиз бу дунёда топилмайдиган хазинага етаклайди. Албатта бу харита орқали юрсангиз, бу хазинанинг бир қисми билан шу дунёнинг ўзидаёқ баҳраманд бўласиз, аммо бу ҳали ҳаммаси эмас. Асосийси ва аслийси у дунёда. Бу харита бўйлаб юрган одам учун у дунёда қурилган атиги биттагина қасрнинг ўзига минглаб тонна ҳақиқий дуру-гавҳарлар ишлатилган бўлади. Бу эса ушбу хазинанинг бир учигина холос. Аллоҳнинг гўзал Юзини кўриш бахти, Пайғамбарлар, Сиддиқлар, саҳобалар ва бошқа мўъмин биродарлар билан дийдорлашиш неъматлари, бири-биридан гўзал, фақат сиз учунгина хос яратилган беҳисоб ҳуру-айнлар, туганмас тансиқ таомлар, мушку-анбардан бўлган тупроқлар ва улар билан лаззатланиш бахти олдида минг-минг тонналаб дуру-гавҳарлардан қурилган қасрлар ҳеч нарса бўлмай қолади. Бу албатта неъматни пастга уриш эмас, балки нисбий қиёсдир холос.\nЭнди эса Содиқул-Амин, инсониятнинг энг ишончлиси бўлмиш Пайғамбаримиз соллаллоҳу алайҳи васалламнинг мана бу сўзларини тааммул қилинг:\nБухорий Анас ибн Молик розияллоҳу анҳудан қилган саҳиҳ ривоятда Росулуллоҳ соллаллоҳу алайҳи васаллам бундай дейдилар:\n“Агар аҳли жаннат аёлларидан бирортаси ер юзига чиқса, еру-осмон ўртасини хушбўйга тўлдириб ва ёритиб юборган бўлур эди. Унинг бошидаги рўмоли дунё ва ундаги барча нарсалардан афзалдир”.\nЭнди ўзингиз бир хулоса қилинг, жаннат аёлларидан бирининг атиги битта рўмоли дунё ва ва ундаги барча нарсалардан афзалдир, дейиляпти. Росулуллоҳ соллаллоҳу алайҳи васаллам ҳатто 1 тонна дуру-гавҳардан иборат хазинадан афзал ҳам демаяпти, балки бутун ер хазиналарини ҳам бу рўмолнинг олдида арзимас деб санаяпти. Жаннат аҳлидан бўлган бир аёлнинг биргина рўмоли, бу дунёдаги барча нарсалардан қиммат бўлса, унда бу жаннат аёлининг ўзи ҳақида нима дейиш мумкин. Бир рўмол шунчалик қимматбаҳо бўлса, унда жаннатдаги дуру-ёқутлардан қурилган қасрлар ва бошқа неъматлар ҳақида нима дейиш мумкин. Тарозининг бир палласидаги дунё ва ундаги барча нарсаларни тарозининг иккинчи палласига қўийлган жаннатдаги биргина рўмолча босиб кетяпти. Унда сиз нега дунёдаги арзимас бир хазинани (ажабо 1 тонна бриллиант арзимас бўлиб қоляпти!!!) топиш учун керак бўладиган харитани қўлга киритиш учун нафақат бу рисолани диққат билан ўқиб чиқишга, балки юзлаб китобларни ҳам мутолаа қилиш машаққатига рози бўляпсизу, тарозининг иккинчи палласини атиги биттагина рўмоли ҳам босиб кетадиган ҳақиқий, аслий, бебаҳо ва туганмас хазинага элтувчи харитани қўлингизга тутқазиб қўйилса ҳам ўқишга малолланасиз! Ахир бу қандай ақл! Бозорда сотувчи билан бор-йўғи 10 рупия ёки 10 сўм пул устида тортишишга етган ақлингиз, наҳотки бу бебаҳо нарса устида мулоҳаза юритишга, уни топиш учун ҳаракат қилишга заифлик қилса?! Ажабо, бу ҳақиқатан ажабланарли нарса!!!\nАгар сиз ўзингиздан мамнун бўлиб, аллақачон бу харита бўйлаб кетаётганликни даъво қилсангиз ҳам адашасиз. Чунки тавбани ортга сурган ҳолда қилаётган гуноҳларингизнинг ўзи сизнинг бу харитадан юз ўгираётганингизни исботлаб туради. Биродарлардан ёмон гумон қилиш, уларнинг хатоларини ёйиб, фазилатларини яшириш, дўстлар ўртасини ислоҳ қилиш ўрнига ўрталарига раҳна солиш учун сўз ўйинлари қилиш, масъулнинг ўз қўл остидагиларга нисбатан лоқайдлиги-ю, оддий кишининг масъуллар ишига нисбатан қаноатсизлиги, бировни асоссиз ёлғончига чиқаришу, ўзи ёлғондан ҳазар қилмаслик, ҳаром ва ҳалолга, хусусан мўъминнинг қони ҳурматига нисбатан бепарволик, номаҳрамга назар солиш, газета ва журналлардаги, телевизор ва компютер экранларидаги ҳаромларга лоқайдлик ва бошқа-бошқа гуноҳларни такрор-такрор қилишнинг ўзи хазинага олиб борадиган йўлдан адашиб қолганлик, харитадан юз ўгирганлик, энг камида эса унга бепарво бўлиб қолганликни англатади.\nУшбу харитада эса, хазина ҳақиқий эгасининг қуйидаги Каломлари битилган:\n“Ким Менинг эслатмамдан юз ўгирса, бас, албатта унинг учун танг – бахтсиз ҳаёт бўлур” (Тоҳа сураси 124-оят маъноси)\n“Эй иймон келтирган инсонлар, Аллоҳ ва Расул сизларни ҳаёт бахш этувчи нарсага чақиришган пайтда ижобат этинглар. Билингларки, албатта Аллоҳ инсон билан унинг қалби орасини тўсиб қўяжак, ҳамда сизлар Унинг ҳузурига тўпланурсизлар”. (Анфол сураси, 24-оят).\nБу оятда Аллоҳ иймон келтирган инсонларни Аллоҳ ва Расул айтаётган ҳар қандай таклифни қабул қилишга буюради ва бу таклифларни ҳаёт бахш этадиган неъмат сифатида таърифлайди.\nҚуртубий: “(Эй мўминлар) тоат қилишга ва Қуръон ўз ичига олган амру наҳйларга риоя этишга чақирилганда ижобат этинглар. Чунки мана шу нарсаларда абадий ҳаёт ва туганмас неъмат бор. Баъзи уламолар “Ҳаёт бахш этувчи нарса” дегани жиҳоддир, дейишган… Тўғрироғи, бу ибора ҳамма ибодатларни ўз ичига олади”.\nДемак, Аллоҳнинг бу оятдаги буйруғидан маълум бўладики, Унинг Ўзи ва Расули чақирган амалларнинг барчасини бирдек қабул қилиш даркор. Ҳақ даъват рўпарасида турли баҳоналар билан ўзини овутиб ёки алдаб қўймаслик лозим. Шунда инсон абадий ва ҳақиқий ҳаётга, бахтга, хазинага эришади. Бу Аллоҳ ва Расул даъватига лаббай деб жавоб берган инсонлар мушарраф бўладиган улкан мукофотдир. Энди бу бахтга ўз вақтида етиша олмаган ёки Аллоҳу Расул даъватларини қабул қилмаган, ё эса қабул қилдим деса ҳам амалга киришишни пайсалга солган инсоннинг оқибати нима бўлади? Бу саволга шу оятнинг ўзидаёқ жавоб бор: “Билингларки, албатта Аллоҳ инсон билан унинг қалби орасини тўсиб қўяжак”.\nСаъдий: “Кейин Аллоҳ Ўзига ва расулига ижобат этмасликдан огоҳлантириб дедики: “Билингларки, албатта Аллоҳ инсон билан унинг қалби орасини тўсиб қўяжак”, бас сизлар Аллоҳнинг амрини дастлаб келган пайтда рад этишдан сақланинглар. Негаки, у амрни кейинроқ бажараман деганингизда Аллоҳ сиз билан у ишнинг ўртасини тўсиб қўяди. Қалбларингиз ўзгариб қолади. Чунки Аллоҳ инсон билан унинг қалби орасини ажратиб юборади. У қалбларни хоҳлаган томонга айлантиради, Ўзи истаган тарафга буриб қўяди.\nҚуртубий: “…Қалб фикрлаш ўрнидир … У Аллоҳнинг қўлида – қачон хоҳласа у билан банданинг орасини бирор касаллик ёки офат билан тўсиб қўяди. Шу билан банда ақлини ишлата олмай қолади. Бунинг маъноси шуки, токи ақлингиз заволга юз тутиб, амал қилиш имкониятингиз йўққа чиқмасдан бурун ижобат этишга шошилинглар.”\nИнсон билан унинг қалби орасида парда ҳосил бўлганининг аломати\nБаъзи биродарлар ўз ҳаётининг зерикарли ўтаётганидан шикоят қилаётганини эшитасиз. Айнан мана шу зерикиш, танг ҳаёт, шунингдек, инсон билан унинг қалби орасида парда ҳосил бўлаётганининг аломати бўлса ажаб эмас (Аллоҳ бундан барча мўъминларни сақласин!). Аммо ҳақиқий мўъминнинг зерикиш деган иллатга мубтало бўлишга ҳаққи йўқ.\nАхир улар қайси соғлом қалб билан зерикишади, харитага қараб, хазина томонга юриш наҳотки унга завқу-шавқ бағишламаса?! Қалби бебаҳо хазинага етишиш учун талпинаётган инсон зерикиши мумкинми?! Мужоҳид роҳимаҳуллоҳ юқоридаги оят тафсирида шундай дедилар: “Маъно шуки, Аллоҳ инсон билан унинг ақли орасини тўсиб қўяди, охири у ўзи нима иш қилаётганини пайқамайдиган бўлиб қолади”.\nУлар ўз зерикишларини қондириш учун бўлмағур лағв амаллар, ғийбат, иғво, қўшиқ ва нашидаларга муккасидан кетиб, ҳар-хил кинофилмлар ва теле-радио дастурларга ҳаётий тажриба олиш баҳонасида шўнғиб кетаётганларига гувоҳ бўласиз. Шундан сўнг барча балолар кетма-кет кела бошлайди. Инсон аввало ҳаётбахш нарса, Аллоҳ ва Росулининг чақириғига ижобат қилишга бепарво бўлади. Бу чақириқ буюк хазинага таклиф қиладиган чақириқ эди. Инсон унга лоқайд бўлади. Шайтон уни бундан чалғитади. У ўз ҳавои-нафсининг майлларига қулоқ сола бошлайди, Аллоҳнинг эслатмасидан юз ўгиради. Натижада эса Аллоҳ унга танг ва зерикарли ҳаётни бериб қўяди. У ўз ибодатларида, намозларида ҳеч қандай лаззат топа олмай қолади. Чунки у ўз зерикишини қондириш учун лағв ишларга муккасидан кетади:\nАллоҳ таоло Мўъминун сурасининг илк оятларида шундай маънода марҳамат қилади:\nДарҳақиқат мўъминлар нажот топдилар. Улар намозларида (қўрқув ва умид билан) бўйин эгувчи кишилардир. Улар беҳуда – фойдасиз (сўз ва амаллардан) юз ўгиргувчи кишилардир. Улар закотни (адо) қилгувчи кишилардир.\nМуфассирлар Қуръоннинг намоз зикр қилинган барча оятларида, намоздан сўнг, бирданига закот ҳам зикр қилинганлигини, фақат мана шу оятдагина намоз ва закотнинг ўртасида лағвдан юз ўгириш ҳақида зикр қилинганлигини айтганлар. Бунинг маъноси лағв амалларга берилиш намозни хушуъ ва ҳаловат билан ўқий олмасликнинг асосий сабаби эканлигини айтганлар.\nШундай экан лағв ва беҳуда амалларга берилиб кетганлар намозни хушуъ билан ўқиш ҳақида умуман гапирмасалар ҳам бўлади. Хушуъсиз намоз эса руҳсиз тана кабидир.\n“Албатта намоз бузуқлик ва ёмонликдан тўсур.” Уларнинг руҳсиз намозлари эса уларни бузуқлик ва ёмонликдан тўсишга қодир бўла олмайди.\nБу ҳам етмагандек Аллоҳ бу балоларнинг кетидан инсон билан унинг қалби орасини тўсиб қўяди, бас у шу билан ўз ақлини ишлата олмай қолади ва нима иш қилаётганини пайқамайдиган бўлиб қолади.\nЭй Аллоҳ, бизларни бундай балоланишдан Ўзинг сақлагин! Ўз қалбидан узоқлашган инсондан ҳам кўра бахтсизроқ кимса бўлиши мумкинми?!\nЭй Аллоҳим, Қуръонни қалбимнинг баҳори қилгин!\nИмом Аҳмад ривоят қилган ҳадисда Росулуллоҳ соллаллоҳу алайҳи васаллам шундай дуо қилган эканлар:\n«Эй Аллоҳим!… Қуръонни қалбимнинг баҳори, кўнглимнинг нури, маҳзунлигимни кетказувчи ва ғам-ташвишимни аритгувчи қилгин»\nШак-шубҳа йўқки, ким Аллоҳдан шу нарсани ихлос билан сўраса, ҳамда бунга астойдил талпинган ҳолда оятларни тадаббур билан тиловат қилишга одатланиб, унинг буйруқларига амал қилиб, қайтариқларидан қайтишга ҳаракат қилса Аллоҳ унга Ўз каломини қалб роҳати ва кўз қувончига айлантириб қўяди. Бундай бахтли инсон ўйлаганда Қуръон билан ўйлайдиган, юрганда Қуръон билан юрадиган, қайтганда Қуръон билан қайтадиган, оятлар тиловати билан қалби роҳатланиб, ундан ҳузур ва ҳаловат туядиган бўлиб қолади. Ахир Росулуллоҳ соллаллоҳу алайҳи васаллам шундай эмасмидилар?!\nОиша разияллоҳу анҳо айтадилар: “Расулуллоҳ соллаллоҳу алайҳи ва салламнинг хулқлари Қуръон эди”.\nШундай экан, Расулуллоҳ соллаллоҳу алайҳи ва салламдан олинган гўзал намуна биз учун ҳаёт манҳажига айланиб қолмоғи лозим!\n«(Эй мўъминлар), сизлар учун – Аллоҳ ва Охират кунидан умидвор бўлган ҳамда Аллоҳни кўп ёд қилган кишилар учун – Аллоҳнинг элчиси (иймон-эътиқоди ва хулқи-атворида)да гўзал намуна бордир»\nҚуръон Аллоҳнинг Каломи, яъни унинг сифати экан, Қуръонни севиш, Аллоҳни севишдир. Қуръондан юз ўгириш эса Аллоҳдан юз ўгиришдир.\nАллоҳ таоло айтади: “Айтинг (эй Муҳаммад): «Агар Аллоҳни севсангиз, менга эргашинглар. Шунда Аллоҳ сизларни севади ва гуноҳларингизни мағфират қилади. Аллоҳ (гуноҳларни) мағфират қилгувчи, меҳрибондир». (Оли Имрон, 31)\nЭй Аллоҳим, Каломингни қалбимнинг баҳори қилгин, Каломингга нисбатан ҳақиқий муҳаббатни, Росулингга нисбатан ҳақиқий итоатни насиб эт!\nҚуръон энг тўғри йўл кўрсатувчи харитадир\nАллоҳ таоло Ўз каломининг Бақара сураси 2-оятида шундай маънода марҳамат қилади:\n“Ҳеч қандай шак-шубҳа бўлмаган ушбу Китоб Аллоҳдан қўрқадиган кишилар учун тўғри йўл кўрсатувчидир.”\nАллоҳ таоло ушбу оятда Ўз Китобининг тўғри йўлни кўрсатиши учун шарт қилинган энг катта сирни ошкор қилди. Бу ҳам бўлса Аллоҳдан қўрқишдир. Агар рисолани шу жойигача диққат ва сабр билан ўқиб келган бўлсангиз, ниҳоят энг катта сирлардан бири кашф бўлди. Демак, ушбу харита бизга тўғри йўлни кўрсатиши учун аввало биз ўзимизни ислоҳ қилмоғимиз лозим бўлар экан. Аллоҳдан қўрқиш дегани – унинг Каломида мужассам бўлган буйруқларини бажариш ва қайтариқларидан қайтиш билан ҳосил бўлади. Рисолани шу жойигача ўқишга сабр қила олмаган ёки кибр қилганлар эса хазина, яъни бахт ва хотиржамликни шу дунёдаёқ топа олмасалар, эълон соҳибини ваъдага хилоф қилганликда айбламасинлар. Албатта инсоннинг қалби Аллоҳдан қўрққан ҳолда унинг зикри, Қуръонни тиловат қилиш ва унга амал қилиш билангина хотиржам бўлади ва оромланади. Қуръон ва зикр билан оромланиш ва қалблар мутмаъин бўлиши эса хақиқий хазина томон харита бўйича оғишмасдан кетаётганликнинг аломатидир. Аллоҳ бизнинг қалбимизни доимо Ўзининг зикри – Қуръон билан мутмаъин бўлишда давомли қилсин! Зеро ҳақиқий бахт қалблар оромидадир:\n“Аллоҳнинг зикри билангина қалблар хотиржам бўлади, тинчланади”\nСўзимизни Устоз Абдулвалий қори аканинг ушбу оятни тафсир қилган сўзлари билан тугатамиз:\n“Инсон Аллоҳнинг зикри билангина хотиржам бўлади. Ҳар бир мўъмин одам бу оятни ўзига лозим қилиб, кўз олдида кўриб, хотиржам бўлиб олмоқлиги керак. Ким у хотиржам бўлганлар? “Аллазина аману ва ъамилус солиҳат туба лаҳум ва ҳусну мааб” Уларнинг сифатлари “иймон келтирган кишилар, бу иймонларини ўзларида мужассамлаштириб солиҳ амалларни қилган, уларга жаннат ва яхши оқибатлардир. Ҳақиқатда ҳам, инсон ҳаётида боши ёстиққа тегадиган соат яқинлашган сари, Аллоҳнинг ҳузурига кетиш соатлари яқинлашган сари гуноҳлар кўз олдига кела бошлайди, ҳаётдаги гуноҳлар саф-саф бўлиб, кўз олдига кела бошлайди, хотиржамлик йўқола бошлайди, лекин солиҳ амалларни қилганлигига кўп ҳамдлар айтиб хотиржамлик билан ётади. Дунёдан хотиржам бўлиб, кўз юмади. Ҳеч эшитганмисиз, бирор одамнинг дин йўлида хизмат қилганлигига аттанг қилиб ўлганлигини? Ҳеч эшитганмисиз, дин йўлида — Аллоҳнинг каломини ёд қилиб, Аллоҳнинг каломини ўрганиб, ҳаётини ўтказганлигига аттанг қилганлигини? Ҳеч эшитганмисиз, Расулуллоҳ соллаллоҳу алайҳи васалламнинг ҳадисларини ўрганиб, амал қилган ҳаётига аттанг қилганлигини? Ҳеч эшитганмисиз, фарзандларини солиҳ-солиҳа қилиб тарбия қилганлигига аттанг қилганлигини? Аммо минг-минг марта эшитгансиз-ки, ҳаётида дин билан курашганлигига кўп йиғлаганлигини, надомат қилганлигини, агар йиғлашга улгуриб қолса, бўлмаса ҳаромдек ўлиб кетса, йиғлашга ҳам улгурмайди. Ҳеч эшитганмисиз ўзининг диндорларга қарши курашганлигига аттанг қилмаганлигини? Ҳаётини даҳрийлик билан ўтказганлигига кўп аттанг қилмаганлигини эшитганмисиз? Кўп аттанглар қилганлигини эшитгансиз. Биронта одамнинг фахрланганлигини эшитганмисиз “ҳаётимда бирор вақт намоз ўқимасдан яхши ҳаёт ўтказибман” деганлигини эшитганмисиз? Минг афсуслар бўлсин, Аллоҳнинг бандаси бўлмабман, деб кўп аттанглар қилганини кўп марта эшитгансиз. Ҳеч эшитганмисиз, ёшлигимда яхши қиморларни ўйнаб олган эканман, маст қилувчи ичимликларни ичиб олган эканман, деб қувонганлигини? Йўқ. Ёшлигимни ҳайвонларча ўтказган эканман, деб аттанглар қилганлигини минг-минг эшитгансиз. Аллоҳга ҳамдлар бўлсин-ки, инсон хотиржамлик дунёсини фақат шариат буюрган буйруқларни қилишлик орқали топади. Шунинг учун Муҳаммад Иқбол (Аллоҳнинг раҳмати бўлсин у кишига) айтган эканларки “Ҳақиқий мўъминнинг аломатини биламан десанг, жон таслим қилаётганда лабидаги табассумдан биласан” – деган эканлар. Чунки ҳаётида мамнун бўлиб, Аллоҳнинг бандаси бўлиб ўтаётганлигига, мусибатда ҳам, қувончда ҳам, камбағалликда ҳам, бойликда ҳам, йигитлик вақтида ҳам, қарилик вақтида ҳам — ҳамма вақтида Аллоҳнинг буйруғига мувофиқ яшаганлигига ҳамдлар айтиб, жон таслим қилаётган пайтида “Эй хотиржам кимса” деган хитобни эшитганда у ўзини тўхтата олмасдан лабида табассум билан жон таслим қилади. Умрининг охирида шундай бўлади. Шунинг учун, ҳаёт бизга исботлаб турибди-ки, фақат Аллоҳнинг зикри билангина қалблар тинчланади, қалблар хотиржамланади.”\nСўнгги дуомиз: “Бaрчa олaмлaр роббиси бўлгaн Aллоҳгa ҳaмдлaр бўлсин!”.\nҲарбий ҳийла-найранг ва уруш одоблари ҳақида\n1 мулоҳаза “Хазинага элтувчи харита” -га\n23/01/2022 в 02:17\nАссалому алайкум рисолади ўқиб кўп ўз айбларим кўзимга кўринди минг афсуслар бўлсин мен шундай эканман кўп зерикиб қоламан, шу рисолани хар куни ўқиб туришим керак экан, Аллоҳ таоло сиздан рози бўлсин


Аниқлашича, тўрт нафар ўзбекистонлик Мексика ҳудудидан Юма сектори орқали АҚШнинг Аризона штатига ноқонуний равишда ўтаётган вақтда Aмерика хавфсизлик кучлари томонидан тўхтатиб қолинган.\nЮма секторида ушланган ноқонуний чегарани кесиб ўтувчиларнинг аксарияти Мексикадан ҳамда Салвадор ва Гватемала каби Марказий Америка давлатларидан келган бўлса-да, Чегара хизмати ходимлари сўнгги пайтларда Бангладеш ва Ўзбекистон давлатларидан келганлар сонининг кўпайганини кўришган\n“Афсуски, қамалиш ва ўлим хавфига қарамай, баъзилар Мексика орқали АҚШдан бошпана топишга уринади. Мексика Россия, Туркия ва Украина ватандошлари учун мамлакатга киришни соддалаштирган. Уларни мақсади туристларни кўпроқ жалб этиш бўлса керак. АҚШга виза олиш қийинлиги, айниқса пандемия даврида бунинг имконсизлиги сабабли Мексика орқали Америка орзусига эришишга уринишлар кўпайди. Мексиканинг Тихуана шаҳри АҚШ чегарасига жуда яқин. АҚШ чегарачиларига бориб таслим бўлишади ва бошпана сўрашади. Гейман, мени юртимда камситишади, деб бошпана сўрашади. Ойлаб чегара ҳудудида ўтирганлар бўлган. Киролмай қайтиб келганлар қанча. Чунки ҳозир бошпана олиш қийинлашган. Қайтариворяпти. Мексикада бедарак йўқолиб кетганлар қанча. Бунинг учун минглаб доллар сарфлашади. Ўзбекистонликларнинг баъзилари қалбаки Россия паспортлари билан Мексикада қўлга тушганлари ҳам бўлди", - дейди блогер.\nИстанбул шаҳрида яшовчи ўзбекистонлик Азизнинг айтишича, Туркия орқали Мексикага, у ердан АҚШга ўтишга уринаётганлар ҳам бор.


08-03-2015 | 16:45\nZAMIN.UZ / Спорт / 08 Март 2015 года665\nМуҳташам "Бунёдкор" стадионида пойтахтнинг икки гранд клуби - "Пахтакор" ҳамда "Локомотив" жамоалари ўртасидаги Суперкубок учрашуви ниҳоясига етди. Унда "темирйўлчилар" йирик ҳисобда ғалаба қозонишга муваффақ бўлди.Учрашув тенг курашлар остида бошланган эди. Томонлар навбати билан ҳужум ушютиришган бўлсалар ҳам, ҳисоб биринчи бўлимнинг охирларига келибгина очилди.Аниқроғи, 37-дақиқада Лутфулла Тўраев узоқ масофадан дарвоза томонидан кучли зарба йўллади. Лобанов эса бу зарба олдида бутунлай ожиз эди, у тўпни томошабин сифатида кузатиб қолди...Иккинчи бўлим ҳам "Локомотив"нинг ҳужумлари билан бошланди. Бу эса кўп ўтмай ўз самарасини берди. Белгиланган жарима зарбасини Лутфулла Тўраев ажойиб тарзда жарима майдонига узатди. Бу ерда эса Темурхўжа Абдухолиқов ҳимоячидан чаққонроқ ҳаракат қилиб, дарвозани ишғол этди. Темурхўжа собиқ жамоаси дарвозасига урган голини нишонламаганини ҳам алоҳида эътироф этиш жоиз.Иккинчи гол Вадим Абрамов шогирдларининг руҳини кўтариб юборди ва тез орада учинчи голни ҳам киритишга муваффақ бўлди. Абдухолиқовнинг заргарона узатмасидан сўнг "Локо"нинг россиялик легионери Корян дарвозабон билан бирга-бир вазиятга чиқиб кетди. Лобанов эса уни қўполлик эвазига тўхтатиб қолди ва Эрматов 11 метрлик нуқтани кўрсатди. Пенальтини Русланнинг ўзи ишончли тарзда голга айлантирди.Ўйиннинг қолган дақиқаларида "Пахтакор" футболчилари вазиятни ўнглаш учун олдинга ташланишди. Бир қатор хавфли ҳужумлар ташкил этилган бўлсада, тўп бугун "Локомотив" дарвозасига киришни истамади.Аксинча, ҳужумга берилиб кетган Бабаян шогирдларини Марат Бекмаев гол билан жазолади ва ҳисобни шармандали кўринишга олиб келди. Бу вазиятда Жасур Ҳасанов чап қанотдан тўпни бўш қолган Бикмаевга аниқ етказиб берди. Марат эса бундай вазиятда нима қилиш кераклигини жуда яхши билади. 4:0Шу тариқа, "Локомотив" ўз тарихида илк бор мамлакат Суперкубогини қўлга киритди. Жамоа мухлисларини ушбу соврин билан муборакбод этамиз!Ўзбекистон Суперкубоги."Пахтакор" - "Локомотив" 0:4Голлар: Лутфулла Тўраев 37, Темурхўжа Абдухолиқов 48, Руслан Корян 55 Марат Бикмаев 89"Пахтакор": Лобанов, Мерзляков, Кримец, Ораховац, Ҳошимов, Козак (Каримов), Махарадзе (с), Андреев, (Машарипов 58) Искандеров, Сергеев, Алимов ."Локомотив": Икромов, Мустафоев, Тўхтахўжаев, Яничич, Кападзе, (Ҳасанов) Тўраев, Мирзаев, Зотеев, Ҳасанов (кичик), (Муллажонов 59) Т.Абдухолиқов, Р.Корян (М. Бикмаев78).Манба: www.uff.uz\nЎқишни тавсия қиламиз Бугун Ўзбекистон Суперкубоги учрашуви бўлиб ўтади\n11:56 / 24-02-2015


1 Март 2021 11:28\nNUR-SULTAN. Kazinform – 1 мартдан бошлаб Нур-Султанда ўқитувчилар, болалар боғчаси ўқитувчилари ва ҳуқуқни муҳофаза қилиш органлари ходимлари коронавирусга қарши эмланадилар, деб хабар беради Kazinform мухбири.\nШаҳар соғлиқни сақлаш бошқармаси маълумотларига кўра, ушбу гуруҳга 15 мингдан ортиқ киши киради. Нур-Султанда ушбу тоифадаги одамларни эмлаш учун 36 та бирламчи тиббий ёрдам ташкилотларида эмлаш хоналари ташкил этилди. Вакцинация билан идоралараро ташкилотлар ҳам шуғулланмоқдалар.\nЭслатиб ўтамиз, 1 февралдан бошлаб Нур-Султанда жами 2126 киши коронавирусга қарши эмланди. Дам олиш кунлари шаҳар соғлиқни сақлаш бошқармаси омборларига 7000 дан ортиқ янги дозадаги вакциналар етказиб берилган.


Алишер Саъдуллаев янги лавозимга тайинланди\nПрезидент қарори билан Алишер Саъдуллаев Ўзбекистон Республикаси Ёшлар ишлари агентлиги директори лавозимига тайинланди.\nТОШКЕНТ, 10 июл — Sputnik. Президент қарори билан Алишер Саъдуллаев Ўзбекистон Республикаси Ёшлар ишлари агентлиги директори лавозимига тайинланди.\nШу муносабат билан, Алишер Саъдуллаев Президентнинг ёшлар, фан, таълим, соғлиқни сақлаш, маданият ва спорт масалалари бўйича маслаҳатчисининг биринчи ўринбосари лавозимидан озод этилди.\nЭслатиб ўтамиз, агентлик президентнинг 2020 йил 30 июндаги фармони билан ташкил этилган. Агентликнинг асосий вазифа ва фаолият йўналишлари белгиланди. Агентлик, жумладан, ёшлар билан боғлиқ соҳа ва йўналишларда ягона давлат сиёсати, стратегик йўналишлар ва давлат дастурларини ишлаб чиқади ҳамда амалга оширади.\nШунингдек, Агентлик ёшлар сиёсати соҳасидаги қонун ҳужжатларига риоя этилиши устидан давлат назоратини амалга оширади.\nФармон билан Ўзбекистонда ёшларга оид давлат сиёсатини янада ривожлантиришга доир қўшимча чора-тадбирлар дастури тасдиқланди.\nДастурда, жумладан, Ўзбекистон ёшлари порталини ташкил этиш ва унда ёшлар сиёсатини баҳолаш миллий индекслари ҳамда ёшларга оид қонун ҳужжатлари базасини шакллантириш белгиланган.


"Ўзбекистоннинг КХШТдаги иштироки Каримовга боғлиқ"\nКаримовнинг "ўзгача фикри" Кремл хафсаласини пир қилиб келади.\n20 декабр куни Москвада Коллектив хавфсизлик шартномаси ташкилотининг навбатдаги саммити бўлиб ўтди. Келаси йил тузилганига 20 йил тўладиган КХШТ шу пайтгача ўз самарасини амалда кўрсата олгани йўқ, дейди таҳлилчилар. Боз устига сўнгги йилларда Ўзбекистон ўзининг КХШТдаги фаолиятини чеклаб келаётгани ташкилотнинг бошқа аъзолари танқидларига сабаб бўлиб келмоқда. КХШТни назорат қиладиган Россия ташкилот нуфузини оширишга ҳаракатларни кучайтирар экан, таҳлилчилар фикрича, янги йил Ўзбекистон учун КХШТдаги истиқоблларини аниқлаб олиши лозим бўлган фурсати бўлади.\nСешанба кунги саммитда, расмий хабарларга кўра, КХШТ давлатлари раҳбарлари жами 35 та масалани муҳокама қилган.\nРоссия Президенти Дмитрий Медведев “аввалги йиғинлар, хусусан, Қозоғистондаги норасмий саммитда қабул қилинган қарорларни амалга оширишга алоҳида диққат қаратишни таклиф қиламан”, деди.\nАйтиш жоиз, Ўзбекистон Президенти Ислом Каримов сўнгги йилларда КХШТ йиғинларини эътиборсиз қолдириб келгани каби, Медведев айтган август ойидаги саммитда ҳам қатнашмаган эди.\n2012 йилда Коллектив хавфсизлик шартномаси имзоланганига 20 йил тўлади. Дарвоқе бу шартнома 1992 йилнинг 15 майида Тошкентда имзоланган эди. Шартнома ташкилотга айланганига янги йилда 10 йил бўлади. Бироқ таҳлилчилар фикрича, КХШТ шу пайтгача самарали ташкилот бўла олмаган. Ҳар қалай буни амалда кўрсата олганича йўқ, дейди “Независимая газета”нинг ҳарбий шарҳловчиси Владимир Мухин.\n- КХШТ Россия ва унинг пост-совет ҳудудидаги иттифоқчилари манфаатларини ҳимоя қилувчи самарали воситасига айланишга уриниб келади. Унинг қанчалик самарадорлиги ҳозирча ҳеч қаерда исботлангани йўқ. Лекин ҳозир ташкилот ичида қабул қилинаётган қарорлар келгусида самарали бўлиши мумкин, менимча, дейди Мухин.\nАъзо давлатлар хавфсизлигини ўзининг асосий мақсади деб эълон қилган КХШТ ҳақиқатан шунча йил ичида аъзо мамлакатларда рўй берган можаролар пайтида ўзининг самарали инструмент эканини намойиш этганича йўқ.\nБундан ташқари ташкилот ҳужжатларида аъзо давлатлар суверен даҳлсизлиги аниқ-тиниқ ва тўла кафолатланмаганлиги КХШТнинг жиддий ташкилотга айланишига ҳалақит бериб келади.\nБинобарин 2009 йилда КХШТ ичида Тезкор коллектив кучларни тузиш тўғрисидаги келишувни Ўзбекистон “ўзгача фикри” инобатга олиниши шарти билан имзолаган эди. КХШТ нуфузининг асосий омили деб кўрилаётган Тезкор коллектив кучлар ғоясининг Тошкент томонидан шубҳа остига олиниши ташкилот нуфузига путур етказиши айтилади.\nКейинги икки-уч йил ичида Ўзбекистон ташкилотдаги иштирокини ҳам иложи борича чеклаб келади. Жумладан президент Каримов КХШТ саммитларига бормасликни одат қилган ёки ташкилот ўтказадиган машқ ёки бошқа тадбирларда Ўзбекистоннинг иштирок этиши камдан-кам учрайдиган ҳолга айланган.\nБу эса ташкилотнинг бошқа аъзолари, айниқса КХШТни назорат қиладиган Россия эътирозларига сабаб бўлиб келади.\nЖорий йилда КХШТ Хавфсизлик кенгашига раислик қилган Балерус Президент Александр Лукашенка ташкилот ҳужжатларини қабул қилишни пайсалга солиб келаётган Ўзбекистонни ҳатто КХШТдан ҳайдаш масаласини кўтарди. Бундай баёнотлар Беларус раҳбаридан чиққан бўлса-да, таҳлилчилар бунинг ортида Тошкентнинг бўйин бермаётганига нисбатан Кремлда юзага келган кайфият турганига шубҳа қилмайдилар.\nРоссия собиқ иттифоқ ҳудудида ўз нуфузини ошириш, жумладан МДҲ, КХШТ ва Ероосиё Иқтисодий Ҳамкорлиги замирида янги Евроосиё иттифоқини тузиш ғояларини илгари суриш ҳаракатларини жадаллаштирар экан, Ўзбекистон КХШТдаги истиқболларини аниқ белгилаб олиши лозим бўлади, дейди “Ежедневный журнал” нашри ҳарбий шарҳловчиси Александр Гольтс. Лекин, дейди у, ҳаммаси Ўзбекистон ичидаги вазиятга боғлиқ бўлади.\n- Бошқача қилиб айтганда, жаноб Каримов учун янги таҳликалар туғиладими, йўқми ҳаммаси шунга боғлиқ бўлади. Агар Каримов ўзи учун ҳеч қандай хавф сезмаса, вазият ўзгармайди ва Каримов КХШТ ичида бузғунчи ролини давом эттиради. Агар вазият ўзгариб, Каримов учун таҳликали омиллар вужудга келса, Ўзбекистон КХШТнинг тўлақонли аъзосига айланиши ҳеч гапмас, дейди “Ежедневний журнал” нашри ҳарбий шарҳловчиси Александр Гольтс.\nАйни давлатлар МДҲ аъзолари ҳамдир ва сешанба куни Москвага келган президентлар биратўла МДҲ норасмий саммитини ҳам ўтказди.


«Ўзбекконцерт» хонандаларнинг Youtube’даги бачкана клипларини олдирмоқда - Tafsilot.uz\n«Ўзбекконцерт» хонандаларнинг Youtube’даги бачкана клипларини олдирмоқда\n23-июнь 2017, 17:05\nИнтернетдаги айрим оммавий ахборот воситаларида 1 июлдан бошлаб ўзбекистонлик хонандалар клипларини Youтube видеопорталига жойлаштириш учун ҳам «Ўзбекконцерт» давлат муассасаси қошида ташкил этилган бадиий кенгаш рухсатини олиши керак бўлади, мазмунидаги хабарлар тарқалди.\nКун.уз таҳририяти ушбу хабарнинг ҳаққонийлигини аниқлаш мақсадида «Ўзбекконцерт» давлат муассасаси (аввалги «Ўзбекнаво» эстрада бирлашмаси) қошидаги Концерт-томоша фаолиятини лицензиялаш бўлими бошлиғи Одилжон Абдуқаҳҳоров билан боғланди ва у кишидан қуйидаги жавоблар олинди:\n— Кейинги пайтларда хонандалар ўртасида жуда бачкана клиплар яратиш ҳолатлари кузатилмоқда. Азамат ака (Ҳайдаров) иш бошлаганидан сўнг, уларга таклиф билан чиқдик ва улар буни маъқуллашди: биз икки йилдан буён телевидение билан ҳамкорликда санъаткорлар борасида ягона бадиий кенгаш ташкил қилиш учун ҳаракат қилиб келмоқдамиз.\nБиз барибир «Ўзбекконцерт» қошида бадиий кенгаш ташкил қилдик. Бадиий кенгашга клипмейкер ва шу соҳада шуҳрат қозонган шахсларнинг кўпчилиги аъзо бўлган. Мақсадимизга кўра, ким қандай нима мақсадда клип чиқарётганидан, қайси вилоятда хизмат кўрсатаётганидан қатъи назар, агар у биздан лицензия олган бўлса, ишлаган клипини бизга юборади. Клип бадиий кенгаш тасдиғидан ўтганидан сўнг, унга телевидениеда айлантиришга рухсат берилади.\nМасалан, яқинда Қиличбек Мадалиевнинг Youtube’да жойлаштирилган клипларидан бирини олдириб ташладик.\nСанъаткорларимиз ҳам клип олишда озмунча харажат қилмайди, албатта. Телевидениенинг ўз бадиий кенгашидан ўтаётган клипларни ҳам кўриб турибмиз.\n— Тушунарли. Энди яна бир савол: мисол учун, мен клип олдим, «Ўзбекконцерт» бадиий кенгашига тақдим этдим, клип маъқулланди. Менга бу ҳақида бирор ҳужжат берилса керак. Мен ўша ҳужжат билан телевидение эшигидан бемалол кираманми ёки уларнинг бадиий кенгаши хулосасини ҳам кутаманми?\n— Йўқ, телевидение ҳеч қандай ҳужжат талаб қилмайди. Биз тасдиқлаган клип телевидениенинг ҳар қандай талабларига жавоб беради, деяпман. Яна битта нарсага эътиборингизни қаратмоқчиман: бизнинг тасдиғимиздан ўтмаган килипни телевидение қўя олмайди. Қўйган тақдирда ҳам, биз уни олдириб ташлашга энди ҳақлимиз.\n— Бу вазият санъаткорларнинг эркин ижод қилишига тўсқинлик бўлиб қолмайдими?\n— Йўқ, бу аксарият санъаткорларнинг ўзларига ҳам маъқул келди. Бунинг яна бир плюс тарафи бор. Масалан, айтайлик, Отабек Муталхўжаевнинг «Бомбей» қўшиғига ишланган клипни олдириб ташладик. Хонанда ўша клипни суратга олиш учун Ҳиндистонга борган, съёмка учун пул сарфлаган. Албатта, бу таассуфли. Энди хонандалар клипмейкерлар билан келишиб, ҳали клип суратга олинмасдан туриб, режиссёр билан клип сценарийсини бизга тақдим этади, ўша ерда клип моҳияти ва фикрлар ўрганилади, ана ўшандан кейин бемалол клип олиб, тарқатилаверади.\nБу асло санъатга, ижодга тўсқинлик эмас, бу — санъатни бачканаликдан ҳимоялаш, назорат қилиш. Бошқа давлатлар тажрибасини, масалан, Туркиядаги вазиятни ўрганганимизда улар бутун маданият вазирлигидан рухсат олишини аниқладик. Бу ерда яратилган қўшиқни назорати ҳам бўлади. Ахир назорат бўлиши керак-ку?!\nХўп, телевидениедаги вазиятни тушунса бўлади, лекин нимага Youtube’дан ҳам клиплар олдирилмоқда, деган саволлар ҳам янграмоқда. Чунки телевидениени фақат Ўзбекистон кўради, Youtube’ни эса бутун дунё кўради. Бутун дунё кўриб, ўзбек санъатига баҳо беради. Ўзбек санъати жуда бой тарихга эга. Бутун жаҳон халқалари мусиқа санъати ичида ўз обрўси ва нуфузига эга бўлган халқмиз. Бир санъаткор бачкана клип чиқарса, у Youtube’да машҳурлашса, бу санъатимиз нуфузига доғ бўлмайдими?\nХуллас, клип суратга оладиган хонанда бадиий кенгаш тасдиғидан ўтгач, ўз клипларини телевидениедами, Youtube’дами — фарқи йўқ, айлантираверади. Бунга тўсиқ йўқ, — деди Одилжон Абдуқаҳҳоров.\nДейлик, 50 млн. пулингиз бор. Уни қандай сақлаган бўлардингиз?\nКўчмас мулк сотиб олардим\nЧет эл валютасига алмаштирардим\nБанкка омонатга қўярдим\nБошқа иш қилардим


Фаст фудлар бепуштликка олиб келиши мумкин - Hidoyat.uz\nФаст фудлар бепуштликка олиб келиши мумкин\nАсосий саҳифа Мақолалар Фаст фудлар бепуштликка олиб келиши мумкин\nЧоп этилди Iyul 27, 2019 Фаст фудлар бепуштликка олиб келиши мумкинda fikr bildirishni o'chirish\nСевиб ейдиган таомингиз нима, деган саволга кўплаб одамлар лаваш ва бургерлар деган жавобни айтади. Аслида фаст фудни суймайдиган одам бўлмаса керак, тўғрими? Аммо у қорин тўйдиргани билан организмни керакли моддалар билан ҳам тўйинтира оладими?\nБиз гоҳо вақт зиқлигини сабаб қилиб фаст фуд истеъмол қилишни маъқул кўрамиз. Fast food (инг.) — ўз номи билан тез пишар таом. Қолаверса, қулай ҳамда мазали. Шу билан бирга, ёғ ва тузга бой, ҳазм бўлиши қийин бўлган таом саналади. Аммо уни узлуксиз тановул қилишнинг асл оқибатларидан ҳаммамиз ҳам бохабар эмасмиз. Келинг, мутахассислар фикрига назар ташлаймиз.\n— Фаст фуд келтириб чиқарадиган касалликларни умумий тиббиёт тили билан ноинфекцион, яъни юқумли бўлмаган касалликлар, деб атаймиз. — дейди Ўзбекистон Республикаси Соғлиқни сақлаш вазирлиги Республика аҳолининг соғлом турмуш тарзини қўллаб-қувватлаш ва жисмоний фаоллигини ошириш маркази директори Барно ОДИЛОВА. — Аммо улар (юқумли бўлмаган касалликлар) бугунги кунда Ўзбекистон бўйича одамлар орасидаги ўлимнинг 78% ини ташкил этади.Касалликларни келтириб чиқишига сабаб бўлувчи омилларнинг асосий қисми инсоннинг турмуш тарзига боғлиқ. Тиббиётнинг ривожланганлиги, инсон генетикаси, яъни аждодларнинг саломатлик ҳолати, ирсий касалликлар бор-йўқлигига, атроф-муҳит, экологиянинг таъсири каби факторлар инсон саломатлигининг 10-12 фоизигагина таъсир этади, 55-60 % ини унинг турмуш тарзи ташкил қилади. Ўзбекистон бўйича яна бир факт борки, аҳолининг 67% и мева ва сабзавотларни керакли даражада истеъмол қилмаслиги қайд этилган. Бу дегани 67 % одам тўғри овқатланмайди(!).\nҲар бешта одамнинг бирида семизлик мавжуд\nЎзбекистон ССВ нинг маълумотларига қараганда, аҳолининг ярми ортиқча вазнга эга. Аниқроқ қилиб айтганда ҳар бешта одамнинг бирида семизлик аниқланган. 46% аҳоли қонида холестерин ҳамиша юқори бўлиши кузатилган, албатта, бу ҳали уларнинг касалликка учраганлигини тасдиқламайди, аммо айнан биз юқорида таъкидлаган касалликларга чалиниш хавфи борлигидан далолат беради. Аҳолининг учдан бир қисмида артериал босим юқори даражада юради. 40 ёшдан 64 ёшгача бўлган инсонларнинг бешдан бир қисмида юрак қон томир касаллигига чалиниш хавфи кўп кузатилади. Бугунги кундаги турмуш тарзи шу ҳолича давом этса аҳоли орасида яқин беш йил ичида ушбу касалликларга чалиниш кўрсаткичи ортишидан далолат беради.\n— Фаст фуд диетологлар томонидан ҳеч қачон тавсия этилмайди. — дейди Эндокринология илмий текшириш институти врач диетологи Дилмар САВЧУК. — Биринчидан, унинг таркибидаги оқсиллар табиий оқсил ҳисобланмайди. Қолаверса, у бўғим касалликлари, қандли диабет касаллиги, ортиқча вазнга, қон босим ошишига, эслаш қобилияти пасайиши каби кўплаб оғир хасталикларга олиб келади.\nФаст фуд хавфли касалликларни келтириб чиқаради\nМаълумки, фаст фуд таркибида дудланган гўшт, пишлоқ бор, тузланган бодринг, карам ва ҳоказо… Буларнинг барчаси жуда катта туз миқдорини ташкил этади. ЖССТ маълумотига кўра, битта одам бир кунда 5 м/граммдан кам ҳам, ортиқ ҳам бўлмаган туз истеъмол қилиши лозим. Бизнинг одамлар эса бунга кўп ҳолларда қониқмайди, бир кунлик меъёр 14.9 граммдан ҳам ошиб кетади, яъни уч баробар кўп. Бунинг катта қисмини эса фаст фудлар орқали қабул қиламиз. Бундан ташқари, биз севиб тановул қиладиган фри ва чипс ҳам яна ёғ ва туз миқдорининг ошишига олиб келади. Тез пишар тайёр таомнинг асосий таркибини ташкил қилувчи омил бу чала пишган гўшт маҳсулоти саналади. Улар таксоплазма, брюцелёз кўплаб оғир хасталикларни келтириб чиқаради. Булар айниқса, аёллар орасида бола тушишига олиб келувчи сабаблардан бири ҳисобланади. У ҳатто бепуштликка ҳам олиб келиши мумкин. Қолаверса, фаст фуд нафақат юқумли бўлмаган касалликларни келтириб чиқаради, балки юқумли касалликларни-да орттириб олишга замин яратади.\nҲар нарсада меъёр бўлгани яхши\nМутахассислар томонидан 2 литр сув, 5 м/грамм туз, 3 грамм ёғ ва 30 грамм шакар кунлик меъёр сифатида белгилаб берилган. Биз бу меъёрларга қай даражада амал қиламиз? Тўғри. Илгари ҳам чойхонада жазирама иссиқда ҳам ёғли ош еган одамларда бугунгидай касалликлар кўп ҳам кузатилмаган. Сабаби уларда жисмоний фаоллик бўлган. Улар оғир овқатлар истеъмолидан сўнг далада яна ишини давом эттирган. Бизда эса фаст фуд еб бўлгач юргимиз келмайди, таксига минамиз, ишда ўтириб ишлаймиз, уйга боргач телевизор ёнида янада ўтириб дам оламиз. Ўз-ўзидан жисмоний фаоллик камаяди. Бу эса биз юқорида санаб ўтган касалликларнинг пайдо бўлишига олиб келади.\nТан олиш керакки, ушбу маҳсулотларни тайёрлаш ва сотишни бутунлай йўқ қилиб бўлмайди. Чунки, юртимизда, айниқса, шаҳарларда фаст фуд индустрияси жуда яхши ривожланган. Аммо бу борада бир қадар чекловларни амалга ошириш мумкин. Масалан, таълим муассасаларида ва унга беш юз метргача яқинликда бўлган жойларда фаст фуд тайёрлашни тақиқлаш, ташқи рекламани тўхтатиш ёки қисқартириш, умуман, фаст фуд шаҳобчаларини камайтириш лозим. Керак бўлса соғлом овқатланиш жойларининг рейтингини тузиб, уларни рағбатлантириш амалга оширилса янада мақсадга мувофиқ бўлар эди. Бунда ҳам соғлом рақобат кучаяди, ҳам реклама вужудга келади.\nАмалсиз илм – ёмғирсиз булут\nҚабрдаги аҳволингиз яхши бўлишини истасангиз…


ЎзА - 12 МАЙ – ХАЛҚАРО ҲАМШИРАЛАР КУНИ. Тиббиёт ходими меҳнати билан лавозимига лойиқлигини исботлаши шарт\n12 МАЙ – ХАЛҚАРО ҲАМШИРАЛАР КУНИ. Тиббиёт ходими меҳнати билан лавозимига лойиқлигини исботлаши шарт\n12.05.2018 08:00 Чоп этиш версияси\nШифохонадаги илк таассурот инсоннинг тиббиёт муассасасига ишончи ва эътиборини кучайтиришгина эмас, унинг соғлиғини асраш ва мустаҳкамлашнинг ҳам муҳим омилидир. Демак, аҳолига малакали тиббий ёрдамни ташкил этиш учун, аввало, ҳамшираларнинг ўз ишига масъулиятини кучайтириш муҳим.\nЎзбекистон Республикаси Соғлиқни сақлаш вазири.\nМалакали тиббий хизматдан фойдаланиш ҳар бир инсоннинг кафолатланган ҳуқуқидир. Бош Қомусимиз билан мустаҳкамлаб қўйилган мазкур ҳуқуқий нормани ҳаётга татбиқ этиш, халқимизнинг тиббий хизматдан розилигини таъминлаш, ҳаётий эҳтиёжларини қондириш мақсадида бирламчи, ихтисослашган, шошилинч тиббий ёрдам кўрсатиш ишлари янги босқичга кўтарилмоқда. Бу жараёнда ҳар бир инсоннинг ҳуқуқ ва манфаатларини тўлиқ таъминлаш устувор вазифа этиб белгилангани зиммамиздаги бурч ва масъулият нақадар катта эканлигини кўрсатади.\nШубҳасиз, кейинги икки йилнинг ўзида бу борада ҳуқуқий, ташкилий, илмий-амалий жиҳатдан салмоқли ишлар амалга оширилди. Президентимиз Шавкат Мирзиёевнинг соғлиқни сақлаш тизимини ислоҳ этишга йўналтирилган фармон ва қарорлари қабул қилинди. Жадаллик билан олиб борилаётган ушбу тиббий-ижтимоий тадбирлар жараёнида соҳанинг ҳар бир бўғини, жумладан, ҳамширалик ишини такомиллаштиришга ҳам устувор аҳамият қаратилмоқда.\nБугун замонавий ҳамшира ҳақида сўз кетар экан, тиббиётнинг турли соҳаларида кунни тунга улаб ишлаётган фидойи, билимдон, моҳир, чаққон, эпчил, зукко, ўрта тиббиёт ходимларининг қиёфаси кўз ўнгимизда жонланади. Юртимизда уч юз мингдан зиёд шундай ўрта бўғин мутахассислар эл соғлиғини асраш йўлида шифокорлар билан бир сафда иш олиб боряпти. Ўттиз икки миллионлик халқимиз орасида уларнинг беминнат хизматига иши тушмаган одамни топиш мушкул бўлса керак. Зеро, ҳамширалар ҳамиша тиббиётнинг энг олдинги бўғинларида иш олиб борувчи мутахассислардир. Тиббий-илмий марказлардан тортиб қишлоқ оилавий поликлиникалари, қишлоқ врачлик пунктларигача бўлган бўғинда тиббий маслаҳат ёки кўмак сўраб келган инсонга, энг аввало, улар пешвоз чиқади.\nШу нуқтаи назардан қараганда, ҳамшираларнинг малакаси, муомала маданияти тиббий хизматнинг ҳолати ҳақида дастлабки тасаввурни шакллантиради. Табиийки, шифохонадаги илк таассурот инсоннинг тиббиёт муассасасига ишончи ва эътиборини кучайтиришгина эмас, унинг соғлиғини асраш ва мустаҳкамлашнинг ҳам муҳим омилидир. Демак, аҳолига малакали тиббий ёрдамни ташкил этиш учун, аввало, ҳамшираларнинг билими, малакасини ошириш, касбий маҳоратини юксалтириш, ўз ишига масъулиятини кучайтириш ниҳоятда муҳим аҳамият касб этади. Ушбу вазифаларни тизимли асосда бажариш учун, даставвал, кадрлар тайёрлаш тизимини такомиллаштириш, амалиётда ишлаётган мутахассисларга ўз салоҳиятини тўла намоён этиши учун муносиб шароит яратиш масаласи бугун долзарбдир. Ушбу вазифалардан келиб чиқиб, кейинги йилларда тиббий таълим тизимини такомиллаштириш, малакали кадрлар тайёрлаш ва уларнинг малакасини ошириш масалаларига устувор аҳамият қаратилмоқда.\nМамлакатимизнинг барча ҳудудларидаги тиббиёт коллежлари фаолияти ана шу талаб ва мезонлардан келиб чиқиб такомиллаштирилмоқда. Ушбу таълим муассасаларининг моддий-техника салоҳиятини юксалтириш, таълим сифатини ошириш, битирувчиларнинг бандлигини таъминлаш бўйича узлуксиз чора-тадбирлар амалга ошириляпти. Бу йил ҳам тиббиёт коллежларини эллик икки минг нафар ўқувчи битириб, ишга йўлланма олади. Уларнинг бандлигини таъминлаш мақсадида коллеж – корхона лойиҳаси яхши самара бермоқда.\nРивожланган давлатлар тажрибасидан келиб чиқиб олий маълумотли ҳамширалар тайёрлаш тизими йўлга қўйилгани аҳолига ҳамширалик ёрдамини сифатли кўрсатиш, бу йўналишда жаҳон тиббиётининг энг илғор услубларини амалиётга жорий этишда муҳим омил бўлмоқда. Бугунги кунгача Тошкент тиббиёт Академияси ва тиббиёт институтларининг “Олий ҳамширалик иши” бўлимларида анестезиология ва реанимация, хирургия, акушерлик ва менежмент йўналишлари бўйича тўрт ярим минг олий маълумотли бакалавр ҳамширалар тайёрланди, юзга яқин ҳамширалар магистр даражасига эга. Улар даволаш-профилактика муассасаларида бош, катта ва етакчи ҳамшира ҳамда тиббиёт институти ва коллежларида ўқитувчи сифатида фаолият юритмоқда.\nЯқин-яқингача олий маълумотли ҳамширалар ҳам Республика ўрта тиббиёт ва доришунос ходимлар малакасини ошириш ва ихтисослаштириш марказида малака оширар эди. Бироқ, тажрибалар бу мезон ўзини у қадар оқламаслигини кўрсатди. Зеро, олий маълумотли ҳамшира нафақат ҳамширалик ишини юритади, балки соҳага доир тажрибаларни бойитиш бўйича илмий-амалий тажрибалар ўтказиш салоҳиятига эга малакали кадр ҳисобланади.\nЎзбекистон Республикаси Вазирлар Маҳкамасининг 2017 йил 4 апрелда қабул қилинган “Тиббиёт ходимларининг малакасини ошириш ва уларни қайта тайёрлаш тизимини такомиллаштиришга доир қўшимча чора-тадбирлар тўғрисида”ги қарори бу борадаги муаммоларни бартараф этишда муҳим ҳуқуқий асос бўлди. Ушбу ҳужжатга мувофиқ, 2017/2018 ўқув йилидан бошлаб олий маълумотли ҳамширалар Тошкент врачлар малакасини ошириш институтида малака оширмоқда.\nШунингдек, ўрта тиббиёт ходимларининг малака ошириш жараёнида очиқлик-ошкоралик, адолат принципларига қатъий риоя қилиш, тингловчилар ўқиши, яшаши, муносиб билим эгаллаши, тажриба ошириши учун барча шароитларни яратишга алоҳида эътибор қаратилмоқда. Республика ўрта тиббиёт ва доришунос ходимлар малакасини ошириш ва ихтисослаштириш маркази бу борада бир қатор янгиликларни жорий этди. Ҳозирда янги лойиҳа ва таклифлар устида ишламоқда. Жумладан, ҳужжатларни электрон қабул қилиш тизими жорий этилди, таълим ва услубий ишлар замон талабидан келиб чиқиб такомиллашяпти.\nМамлакатимизда патронаж ҳамшира фаолияти йўлга қўйилганига анча йиллар бўлди. Бироқ, бу соҳада ишларнинг ҳуқуқий-ташкилий асослари замон талабига тўла жавоб бермагани учун аҳоли патронаж хизматидан қониқиш ҳосил қилмади. Кейинги йилларда бу муаммоларни бартараф этиш, патронаж хизматини янги босқичга кўтариш бўйича кенг қамровли чора-тадбирлар амалга оширилди. Хусусан, аҳоли репродуктив саломатлигини муҳофаза қилиш, тиббий маданиятини ошириш, соғлом турмуш тарзини кенг тарғиб этиш ва бирламчи профилактика ишларига бешта ташкилот масъул этиб белгиланди. Яъни ушбу вазифалар Қорақалпоғистон Республикаси соғлиқни сақлаш вазирлиги, вилоятлар Соғлиқни сақлаш бошқармалари ва Тошкент шаҳар Соғлиқни сақлаш бош бошқармаси Фуқароларнинг ўзини ўзи бошқариш органлари фаолиятини мувофиқлаштириш бўйича ҳудудий бўлимлари, ҳудудий халқ таълими бошқармалари ва мактабгача таълим бошқармалари билан ҳамкорликда бажарилмоқда. Шунингдек, ушбу ташкилотлар аҳолини мақсадли патронаж билан қамраб олиш, уларда тиббий маданиятни шакллантириш ҳамда оила ва таълим муассасаларида соғлом турмуш тарзини тарғиб этиш мақсадида ҳар бир маҳаллада жамоатчилик асосида “Саломатлик мактаблари” ташкил этиб, улар фаолиятини тизимли олиб бормоқда.\nБугунги кунда юртимиздаги бирламчи тиббий-санитария муассасаларида умумий амалиёт врачлари, тор мутахассислар билан бир қаторда бир юз икки минг нафардан кўпроқ патронаж ҳамширалар халқимизга тиббий ёрдам кўрсатмоқда. Уларга ўз зиммаларига юкланган вазифаларни самарали адо этишлари учун барча шароитларни яратиш доимий эътиборимизда.\n2017 йил 13 сентябрда қабул қилинган Вазирлар Маҳкамасининг “Бирламчи тиббий-санитария ёрдами муассасаларида тиббий хизматлар сифатини яхшилашга, ўтказилаётган профилактика тадбирларининг самарадорлиги учун масъулиятни оширишга доир қўшимча чора-тадбирлар тўғрисида”ги қарорининг қабул қилиниши соҳа ривожи учун яна бир имконият бўлди. Ушбу қарорга мувофиқ, бирламчи тиббий-санитария тизимида ишлаётган врачлар қаторида аҳолини патронаж билан тўлиқ қамраб олиш, оналар, болалар ўлими, ногиронликнинг олдини олиш, касалликка чалиниш кўрсаткичларини пасайтиришга эришаётган патронаж ҳамширалар ҳам моддий рағбатлантириладиган бўлди.\nАлбатта, буларнинг барчаси тиббиёт тизимида эришилаётган натижаларнинг маълум бир қисми, холос. Ҳали олдимизда ўз ечимини кутаётган вазифалар талайгина. Биз қишлоқ жойларда патронаж қамрови сифатини янада яхшилаш, диспанцеризация ишларини замон талаблари даражасида ташкил этиш, аҳолининг барча қатламига ҳамширалик ёрдамини самарали кўрсатиш, тиббий маданиятни юксалтириш каби ишларимизни янгича мезон ва таъсирчан усулларда олиб боришимиз лозим.\nҲар бир ҳамшира бу борада тиббиёт тизимида олиб борилаётган ислоҳотларга ўзини дахлдор деб ҳисоблаб, унга ўз ҳиссасини қўшишга интилса, ўйлайманки, албатта, бу меҳнатининг мевасини тотади. Халқимизнинг тиббиёт тизимига, жумладан, патронаж хизматига ишончи кучаяди, оилада, жамиятда тиббий дунёқараш юксалади. Бу натижалар тиббиёт тараққиёти, инсон саломатлиги, халқимизнинг турмуш фаровонлигини юксалтиришда муҳим пойдевор бўлади.


Тадбиркорга 223 миллион сўм ундириб берилди / ADOLAT ижтимоий-сиесий газетаси\nУнда шундай жумлалар бор: “Тадбиркорлик фаолиятим тўхтатиб қўйилгани учун ишимни давом эттириш мақсадида мурожаат қилмаган ташкилот қолмади ҳисоб. Натижадан дарак бўлмади. Маҳалламизга аҳоли мурожаатларини ўрганиш учун келган Ўзбекистон “Адолат” СДП Қўқон шаҳар кенгаши ходимлари, депутат Марифжон Холдаров арзимни тинглаб, менга ёрдам берди. Ниҳоят, менга етказилган моддий зарар тўлиқ қайтарилди. Эндиликда тадбиркорликни янада кенгайтириб, шаҳарда замонавий маиший хизмат кўрсатишни ривожлантиришга ўз ҳиссамни қўшмоқчиман. Партия ходимлари ва депутатларига миннатдорлик билдираман...”\nХат муаллифи Қўқон шаҳар, Сарбоз кўчаси 45-уйда истиқомат қилувчи Зафар Турсунов бўлиб, у узоқ йиллардан буён тадбиркорлик билан шуғулланиб, аҳолига хизмат кўрсатиб келган. Бундан етти йил илгари шаҳарда ободонлаштириш ишлари олиб борилаётгани боис Қўқон шаҳар ҳокимлиги топшириғи билан унинг турар жойи ёнида барпо этилган аҳоли умумий овқатланиш шохобчаси бузилган, аммо унга етказилган моддий зарар қопланмаган. Фуқаро ҳам уй-жойидан, ҳам рўзғорини тебратиб турган ишидан айрилган. Вазият шаҳар ҳокимлигидаги мансабдор шахслар билан бир неча бор судлашишгача бориб етди. Ижро этилмаган суд қарорлари фуқаро қўлида катта хатжилдга айланди...\nПартиянинг “Адолат — қонун устуворлигида” лойиҳаси доирасида Қўқон шаҳар партия кенгаши томонидан ташкил этилган ишчи гуруҳнинг “Сарбоз” маҳалласида сайловчилар билан бўлган очиқ мулоқот куни фуқаро З.Турсуновнинг мурожаати ҳам қайд этилди. Мазкур масалани атрофлича ўрганиб чиққан депутат Марифжон Холдоров шаҳар молия бўлими бошлиғи номига депутатлик сўрови киритди ва ижро назоратга олинди. Депутатлик сўрови ижобий ҳал этилиб, тез орада фуқаро З.Турсуновга етказилган моддий зарар — 223 000 000 сўм ундириб берилди. Айни кунларда Зафар аканинг қувончи чексиз, тадбиркор севимли ишини қайта бошлашга бел боғлаган.\nҚонун устувор бўлган жамиятда адолат барқарор бўлиши табиий ҳол саналади. Қонуний ваколатларидан унумли фойдаланиб, аҳоли муаммоларини ҳал этаётган партия депутатлари юртимизда инсон манфаатлари ҳар нарсадан устун, деган тамойилга амал қилинишини таъминлашда ҳисса қўшаверадилар.